Catalunya registra 540 casos nous de covid-19 confirmats per PCR i 13 defuncions - Regió7\nCatalunya registra 540 casos nous de covid-19 confirmats per PCR i 13 defuncions\nEl risc de rebrot continua estancat a un nivell molt alt (148) i la velocitat de propagació del virus es manté en 1,02\n19·08·20 | 15:27\nUn professional del CatSalut duent a terme una prova PCR a una veïna de Sabadell | ACN\nCatalunya registra 540 casos nous de coronavirus confirmats per PCR i el total s'eleva a 94.444, segons l'últim balanç del Departament de Salut. La xifra total és de 115.768 casos (774 més) amb totes les proves. Segons les dades de Salut, 12.912 persones han mort des de l'inici de la pandèmia per coronavirus, després que s'hagin reportat 13 defuncions en les últimes hores. El risc de rebrot és molt alt, de 148,09 -el llindar de risc alt és 100- i es troba estable, però estancat (la setmana passada era de 150,53). La velocitat de propagació es manté en 1,02, mentre que la setmana passada s'havia mantingut per sota de la barrera de l'1. Hi ha 671 pacients ingressats, 12 més que en el balanç anterior; 132 a l'UCI (2 més).\nEl risc de rebrot continua a Catalunya clarament a la zona vermella, ancorat des de fa alguns dies després d'estabilitzar-se, tal com van confirmar les autoritats sanitàries la setmana passada. Així, ha passat de 176,85 fa dues setmanes -del 26 de juliol a l'1 d'agost- a 150,53 en fa una -del 2 al 8 d'agost- i al valor actual de 148,09. El pic del risc de rebrot es va registrar el 23 de juliol en situar-se per sobre de 200.\nLa taxa de reproducció del virus (Rt) es manté en 1,02. Entre el 2 i el 8 d'agost, era de 0,96, per sota de la barrera de l'1, que és on s'ha de situar per frenar la propagació del virus, ja que aquest indicador mostra quantes persones contagia de mitjana algú amb coronavirus; és a dir, si la Rt és 1, significa que una persona en contagia una altra.\nEntre el 9 i el 15 d'agost, a Catalunya s'han detectat 5.667 casos confirmats per PCR. És una xifra inferior als 5.891 de l'interval de set dies anterior, del 2 al 8 d'agost, i als 6.596 del 26 de juliol a l'1 d'agost. La taxa de confirmats per PCR en els darrers set dies se situa en 73,87 per cada 100.000 habitants -85,98 fa dues setmanes i 76,79 en fa una-.\nEntre el 9 i el 15 d'agost, s'han realitzat 65.422 PCR, amb una taxa de 852,75 proves per 100.000 habitants. D'aquestes, el 9,32% han tingut un resultat positiu i la mitjana d'edat de les persones a qui s'ha detectat el virus és de 38 anys.\nDel total de casos acumulats a tot Catalunya des de l'inici de la pandèmia, 94.444 són per PCR, 4.413 epidemiològics, 3.079 probables, 4.011 són proves ELISA i 9.821 tests serològics (les proves ELISA i els tests serològics donen informació de l'estat immunològic).\nEn les darreres hores s'han reportat 13 defuncions i el total de persones que han mort per coronavirus s'eleva a 12.912, segons les dades de Salut. 7.101 persones han mort en centres hospitalaris o sociosanitaris, amb set defuncions en les darreres hores; 4.127 en residències, amb una defunció notificada en les darreres hores ; 819 en domicilis, una més; i 865, quatre més, no estan classificades per falta d'informació.\nEls casos confirmats per PCR des de l'inici de la pandèmia entre les persones que viuen en residències són 15.623, 12 més que l'últim balanç. La xifra s'eleva a 17.120 si es tenen en compte les altres proves.\nEn aquests mesos, 6.387 persones que vivien en residències han mort, set més que en el balanç anterior. D'aquestes defuncions, 1.868 corresponen a centres hospitalaris o sociosanitaris, 4.112 s'han produït en residències, 94 en domicilis i 313 no es poden classificar per falta d'informació.\nCatalunya central: el risc de rebrot s'apropa a la zona vermella\nLa regió sanitària de les comarques centrals té un total de 6.973 casos confirmats per PCR, 30 més. La xifra s'eleva a 8.693 si es tenen en compte les altres proves. Des de l'inici de la pandèmia han mort 1.622 persones en aquesta regió, una defunció notificada en les darreres hores. El risc de rebrot a la regió puja i s'apropa al llindar de risc alt, amb un valor de 91,62. Des de mitjan juliol, el risc de rebrot en aquesta regió ha registrat diverses pujades i baixades, però de moment s'ha mantingut dins la franja de risc moderat. La taxa de reproducció del virus s'allunya cada vegada més de la barrera de l'1, ara a 1,37 -0,94 en les dades actualitzades diumenge; 1,06 en les de dilluns, 1,22 en les de dimarts- i la taxa de confirmats per PCR per 100.000 habitants és de 36,76. Hi ha 30 pacients ingressats, 2 a l'UCI.\nBarcelona: El risc de rebrot s'estanca a nivells alts\nA la regió sanitària de Barcelona ciutat, que inclou la capital catalana, Montcada i Reixac i una ABS de Sant Adrià de Besòs, el nombre total de confirmats per PCR se situa en 24.868 (91 més que en l'últim balanç), xifra que s'eleva a 31.464 amb totes les proves. Des de l'inici de la pandèmia han mort 4.346 persones, amb sis defuncions notificades en les darreres hores. El risc de rebrot continua molt elevat i se situa ara en 173,51, en un nivell similar a la setmana passada (179,41 del 2 al 8 d'agost). La Rt s'enfila a 1,06 i la taxa de confirmats per PCR els últims set dies és de 82,57 per cada 100.000 persones. Hi ha 147 pacients ingressats, 32 a les UCI.\nA la ciutat de Barcelona, s'han registrat des de l'inici de la pandèmia 24.273 casos confirmats per PCR (92 més) i 30.679 amb totes les proves. Un total de 4.306 persones han mort per coronavirus en aquests mesos; quatre defuncions reportades en les darreres hores. El risc de rebrot és de 171,41 -fa dues setmanes era de 215,66 i en fa una, de 176,32-. La Rt és d'1,06, per sobre dels valors de fa una setmana (0,96).\nMetropolitana nord: Risc de rebrot de més de 500 a Granollers; el Vallès Occidental millora\nLa regió metropolitana nord registra un total de 21.654 casos confirmats per PCR des de l'inici de la pandèmia, 187 més que en l'últim balanç; 26.019 amb totes les proves. Han mort 2.942 persones des de l'inici de la pandèmia; cinc defuncions han estat reportades en les últimes 24 hores. El risc de rebrot se situa en 150,16 i baixa una mica -162,78 en l'interval de set dies anterior-. La velocitat de propagació del virus baixa per sota de la barrera de l'1, a 0,98, i la taxa de confirmats per PCR en els darrers set dies per 100.000 habitants és de 76,07. Segons les últimes dades, hi ha 182 pacients ingressats, 21 a les UCI.\nA Granollers, ciutat on es va fer el primer cribratge després de detectar-s'hi un brot, el risc de rebrot es troba molt elevat des de fa dies i ara és de 509,28 -348,31 fa una setmana; 279,13 en fa dues-. La Rt és d'1,35 i la taxa de confirmats per PCR per 100.000 habitants és molt alta, concretament de 220,72 entre el 9 i el 15 d'agost (127,95 fa dues setmanes). Des de l'inici de la pandèmia, s'han confirmat per PCR 773 casos a la capital del Vallès Oriental (+32); 896 amb totes les proves. Un total de 76 persones han mort després que s'hagin reportat dues defuncions en les darreres hores.\nDesprés de Granollers, es van fer cribratges massius a Sabadell, Terrassa i Ripollet per intentar tallar de forma precoç les cadenes de contagis. A Ripollet, el risc de rebrot ha sortit de la zona vermella en l'actualització d'aquest dimecres (96,03) i, a les capitals del Vallès Occidental, la situació també millora, si bé les taxes de contagis continuen sent elevades.\nA Sabadell, s'han registrat 2.686 casos confirmats per PCR de l'inici de la pandèmia, 30 més que en el darrer balanç. Comptant totes les proves, la xifra de casos s'eleva a 3.179. Per altra banda, 361 persones han mort en aquesta ciutat des de l'inici de la pandèmia, amb una defunció notificada en les darreres hores. El risc de rebrot baixa respecte a les darreres actualitzacions, però continua sent molt alt ( 203,75). La Rt marca 1,11 i la taxa de confirmats per PCR, 96,45.\nA Terrassa, el nombre total de casos confirmats per PCR des de l'inici de la pandèmia és de 2.452 (+8), 2.878 amb totes les proves. 265 persones han mort des de l'inici de la pandèmia en aquesta ciutat. El risc de rebrot és molt alt però baixa, a 216,35 -306,43 fa una setmana-. La Rt se situa per sota de l'1, en 0,93, i la taxa de confirmats per PCR és de 111,28. Actualment hi ha 37 pacients ingressats, 7 a l'UCI.\nA Mollet del Vallès, on també han augmentat les proves PCR davant l'increment de casos, el risc de rebrot és molt alt, però baixa, a 270,92 -436,82 fa una setmana-. La Rt baixa de la barrera de l'1 i se situa en 0,90 i la taxa de confirmats per PCR és de 128,25. Des de l'inici de la pandèmia s'han confirmat per PCR 735 casos (+8) i 892 amb totes les proves. 102 persones han mort al municipi des de l'inici de la pandèmia.\nSanta Coloma de Gramenet, on s'està fent un cribratge, té un risc de rebrot de 293,88 -276,52 fa una setmana- i la Rt ara puja a 1,06. Des de l'inici de la pandèmia, la població ha registrat 1.991 casos confirmats per PCR, 22 més, i 214 defuncions, una notificada en les darreres hores.\nRegió metropolitana sud: La situació crítica a l'Hospitalet millora a poc a poc\nLa regió sanitària metropolitana sud registra un total de 19.556 casos confirmats per PCR, 64 en les darreres hores; 23.099 amb l'acumulat de totes les proves. Les persones que han mort per coronavirus són 2.366, una defunció reportada en les darreres hores. El risc de rebrot continua estant en nivells molt elevats (186,25), però baixa respecte a intervals anteriors -226,63 la setmana passada i 262,06 en fa dues-. La velocitat de propagació del virus es manté per sota de l'1 des de fa dies, en 0,96 -0,99 la setmana passada i 1,08 en fa dues-. La taxa de confirmats per PCR és de 89,48 per cada 100.000 habitants. En aquesta regió, hi ha 133 pacients ingressats per la covid-19, dels quals 31 estan a les UCI.\nA l'Hospitalet de Llobregat, els casos confirmats per PCR són un total de 6.686, 9 més que l'anterior balanç. Amb totes les proves, la xifra s'eleva a 7.388. Les defuncions a la segona ciutat de Catalunya han estat 508 (cap notificada en les darreres hores). El risc de rebrot és molt alt però va baixant, ara en 440,75 -fa dues setmanes era de 639,46 i la setmana passada era de 511,78-. La Rt torna a baixar per sota de l'1 i ara se situa en0,99. Actualment hi ha 73 pacients ingressats, 16 a l'UCI. A la segona ciutat més poblada de Catalunya, a principis de juliol es va detectar un fort increment de contagis que va portar el risc de rebrot a un pic de prop de 900 el 21 de juliol.\nA Vilafranca del Penedès, ciutat on es va fer cribratge massiu després de detectar-s'hi un augment de contagis, el risc de rebrot està baixant i ara és de 118,79 -232,47 fa dues setmanes-. La Rt és de 0,91 i la taxa de confirmats per PCR, de 57,70, la meitat que fa dues setmanes, quan era de 117,80. S'han confirmat 540 casos per PCR des de l'inici de la pandèmia (1 en les darreres hores) i 576 amb totes les proves. En aquesta ciutat han mort 88 persones.\nLleida, cada vegada més lluny dels màxims del juliol\nA la regió sanitària de Lleida, hi ha acumulats 8.867 casos confirmats per PCR, 36 més que el dia anterior. Són 9.482 si es tenen en compte totes les proves. 275 persones han mort per coronavirus des de l'inici de la pandèmia, una defunció notificada en les darreres hores. Pel que fa al risc de rebrot, després que la setmana passada baixés per primera vegada des de finals de juny de 300, ara se situa en 222,75. La velocitat de propagació es manté per sota d'1 des de fa dies i ara és de 0,92. La taxa de confirmats per PCR del 9 al 15 d'agost és de 112,63 per 100.000 habitants, pràcticament la meitat que fa dues setmanes (213,71). Hi ha 72 pacients ingressats, 17 a l'UCI.\nA la comarca del Segrià, hi ha 6.563 casos confirmats per PCR, 19 més; 6.809 amb totes les proves. 193 persones han mort des de l'inici de la pandèmia. El risc de rebrot es redueix respecte a l'últim balanç i se situa en 237,20. El pic del risc de rebrot va registrar-se a la comarca el 22 de juliol, amb un índex de prop de 1.200. La Rt és de 0,87 i la taxa de confirmats per PCR en els últims set dies, de 120,48 per cada 100.000 habitants. Hi ha 52 pacients ingressats i 10 estan a les UCI.\nLa ciutat de Lleida ha registrat un total de 4.376 casos confirmats per PCR, 10 més que en el darrer balanç; 4.546 amb totes les proves. Hi han mort 144 persones. El risc de rebrot a la capital del Segrià baixa en aquesta actualització, amb 225,17. El nivell és alt, però queda lluny dels valors superiors a 1.000 que va registrar la ciutat a mitjan juliol. La velocitat de propagació del virus és de 0,85.\nGirona es manté en risc moderat\nA la regió sanitària de Girona, els casos confirmats per PCR acumulats són 7.196, 41 més, i pugen a 9.340 si es tenen en compte totes les proves. Han mort 829 persones des de l'inici de la pandèmia (cap defunció reportada en les darreres hores). El risc de rebrot se situa en 81,34 i es manté en moderat des de fa més de dues setmanes, després que a finals de juliol sortís ràpid de la zona vermella. La Rt és d'1,09 i la taxa de confirmats per PCR del 9 al 15 d'agost, de 39,55. Hi ha 27 pacients ingressats, 9 a l'UCI.\nCamp de Tarragona: els contagis es tripliquen a Reus\nAl Camp de Tarragona, s'han registrat 2.896 casos confirmats per PCR, amb un creixement de 64 positius respecte a l'anterior balanç. Si es tenen en compte totes les proves, el nombre acumulat de casos des de l'inici de la pandèmia és de 3.311. En aquesta regió han mort 396 persones (cap defunció notificada en les darreres hores). El risc de rebrot continua creixent i se situa en 139,07, després que fa dos dies entrés en zona vermella, on no hi era des de l'abril. La setmana passada, el risc de rebrot era del 51,34 (mitjà-baix). La Rt torna a pujar, ara a 1,76, i la taxa de confirmats per PCR se situa en 54,66 per cada 100.000 habitants. Hi ha 36 pacients ingressats, 6 a l'UCI.\nA Reus, on en els darrers dies s'ha registrat un augment de casos, el risc de rebrot s'ha disparat a 390,51, després que el 10 d'agost entrés a la zona vermella. La Rt és molt alta, de 2,44, i la taxa de confirmats per PCR, de 120,58. En aquesta ciutat, des de l'inici de la pandèmia s'han confirmat 533 casos per PCR, 31 en les darreres hores; 595 amb totes les proves. En l'última setmana (dades del 10 al 15 d'agost), s'han confirmat per PCR 133 casos, més del triple que en l'anterior (del 2 al 8 d'agost), quan se'n van reportar 41. 49 persones han mort en aquests mesos.\nEn canvi, el risc de rebrot a la ciutat de Tarragona es manté ara com ara molt estable en la franja de risc mitjà baix, amb un valor de 36,69.\nTerres de l'Ebre: el risc de rebrot es dispara a Tortosa\nLa regió de les Terres de l'Ebre acumula des de l'inici de la pandèmia 725 casos confirmats per PCR, 2 més que en el balanç anterior, i 900 amb la resta de proves. En aquesta regió han mort 61 persones, una defunció notificada en les darreres hores. El risc de rebrot continua pujant i arriba a 183,86, després que fa dos dies tornés a entrar en la zona de risc alt, d'on havia sortit feia uns dies -69,84 fa una setmana; 183,22 en fa dues-. La taxa de confirmats per PCR en els darrers set dies és de 60,96 per 100.000 habitants i la Rt puja a 1,83. Hi ha 16 pacients ingressats, 5 a l'UCI.\nA Tortosa, els casos s'han doblat en una setmana: de 15 casos confirmats per PCR del 2 al 8 d'agost, s'ha passat a 32 del 9 al 15. Des de l'inici de la pandèmia, se n'han confirmat 157, dos en les últimes hores; 214 amb totes les proves. El risc de rebrot és de 423,37 i la Rt, de 2,45. 12 persones han mort en aquesta ciutat.Alt Pirineu i Aran: nou casos confirmats en les últimes hores\nLa regió sanitària de l'Alt Pirineu i l'Aran ha registrat 484 casos, nou en les últimes hores; 624 sumant totes les proves. 29 persones han mort des de l'inici de la pandèmia (cap defunció en els darrers dies). El risc de rebrot continua augmentant i se situa en 171,85, després que en l'actualització d'aquest dilluns aquesta regió també entrés a la zona vermella (des de mitjan juliol no tenia un risc alt de rebrot). La Rt també puja i se situa en 2,13 i la taxa de confirmats per PCR és de 59,09. Hi ha tres pacients ingressats.\nBalaguer, Granollers i l'Hospitalet de Llobregat, on el risc de rebrot és més alt\nAmb les dades acumulades de la setmana del 9 al 15 d'agost, els tres municipis de Catalunya amb el risc de rebrot de coronavirus més elevat són Balaguer (799,25), Granollers (509,28) i l'Hospitalet de Llobregat (440,75). Balaguer porta des de principis de juliol en la zona vermella i l'11 de juliol va arribar a un pic de més de 2.000; Granollers i l'Hospitalet de Llobregat porten dies amb taxes molt altes. Paral·lelament, els municipis amb la taxa de reproducció del virus més alta són Valls (3,38), Premià de Mar (2,57) i Tortosa (2,45). En els municipis menys poblats, les variacions poden ser més accentuades. Així, Lloret de Mar tenia una Rt molt alta la setmana passada (3,54) i ara ha baixat a 1,10.


Els avis, els que més pateixen el malestar emocional a causa del virus\n«Hi ha una relació entre la socialització i el risc de desenvolupar depressions o ansietat», diu un geriatre\nTrastorns adaptatius, estrès posttraumàtic o síndromes confusionals són els que afecten més\nBarcelona 13 de de setembre del 2020. 11:01\nEl malestar emocional que viu la població en aquesta època tan convulsa podria estar afectant, més intensament, les persones grans. «Encara és aviat per tenir dades concloents. Però, segons la meva opinió, sí que els afecta més. En molts casos, la seva interacció social estava relacionada amb les rutines que feien abans i que han quedat molt limitades: sortir a comprar, parlar amb la veïna...», explica el vicepresident de la Societat Catalana de Geriatria i Gerontologia, Jordi Amblàs. «I hi ha una estreta relació entre la socialització i el risc de desenvolupar patologies com depressions o ansietat», afegeix. A més, gran part dels avis viuen la «fractura digital» i no poden comunicar-se amb els seus familiars i coneguts mitjançant les noves tecnologies.\nA més, hi ha una altra realitat que afecta aquest col·lectiu, que és el deixar d’utilitzar recursos dels centres del dia. Així doncs, van deixar de fer activitats d’estimulació cognitiva que «de segur» ha tingut repercussions en ells.\n'ANNUS HORRIBILIS' PER A LA SALUT MENTAL\nEl 50% dels pacients dels CAP de Catalunya tenen ansietat o depressió\n«És aviat dir si la gent gran ha desenvolupat una depressió. Però sí que podem dir que molts han patit trastorns adaptatius amb una simptomatologia que és similar a l’estrès posttraumàtic que es viu després d’un atac terrorista o una guerra, per exemple», diu Amblàs. Insomni i ansietat serien dos dels problemes lligats als trastorns adaptatius.\nGent gran amb demència\nTambé pateixen més aquells avis que ja tenien una patologia de base, com la demència, que s’ha vist agreujada per la pandèmia. I aquells que eren a residències, on van passar a estar confinats sense gairebé contacte i amb sanitaris vestits amb equips de protecció individual (epis), pateixen més síndromes confusionals.\n«Fins ara, en aquesta pandèmia, s’ha impulsat molt la lògica de la salut pública. És una realitat complexa, però han de tenir-se en compte altres lògiques, com la de la salut mental», opina Amblàs. «Per exemple, a les residències vivim situacions molt extremes, ja que hi va haver molta mortalitat. Però ara estem en una situació bona: a Catalunya l’afectació és ínfima. No hi ha casos positius perquè hem sigut molt contundents. Ara podria ser l’hora de posar en la balança altres elements», diu.\nCoronavirus Ansietat Depressió Residències d'avis Tercera edat


The Communist Revolution Was Caused By The Sun. Arts Santa Mónica\nAnton Vidokle és director fundador d’e-flux, una plataforma curatorial i de publicacions, arxiu, projecte artístic i mitjà de difusió dels discursos crítics de l’art al voltant del món, amb activitat des del 1998. El seu treball ha estat present en biennals, centres d’art i acadèmies internacionals, com la Biennal de Venècia, la de Dakar, la Tate Modern, el Musée d’Art moderne de la Ville de Paris o la Universitat de Harvard, entre molts d’altres. Ha produït projectes com ara The Next Documenta Should Be Curated by an Artist, Do It, Utopia Station, An Imaginary Bank for Everyday Revolutionary Life i Unitednationsplaza, en què relaciona art i educació, i que va sortir de la cancel·lació de la Manifesta 6, de la qual era cocomissari.\nOn Mediation és un seminari formatiu, amb caràcter teòric i pràctic, en què s’aborden diferents perspectives i diverses maneres de fer que impulsen la pràctica curatorial fins a un escenari postdisciplinari. Té la voluntat d’oferir un espai per al diàleg i el debat inter i transdisciplinari i es desenvolupen en dues fases: una de teòrica, amb comissaris de reconeguda experiència internacional, i una altra de pràctica, en què es materialitza un projecte curatorial tutoritzat.\nAmb aquesta ponència performativa, que tanca la fase teòrica de la tercera edició del seminari OM/3, es posen de manifest ambdós enfocaments, el teòric i el pràctic. A la sessió, oberta al públic, el comissari internacional invitat farà una presentació sobre els museus com a factories de resurrecció del passat, seguida del passi d’un dels seus films, The Communist Revolution Was Caused By The Sun (2015).\nActivitat desenvolupada en el marc de la progamació del seminari de curaduríia ON MEDIATION impulsat pel grup de recerca Art, Globalització, Interculturalitat AGI/ART (Universitat de Barcelona)\nOrganitza On Mediation (OM), Platform on Curatorship & Research / Art Globalization Interculturality (AGI). Departament d’Història de l’Art. Universitat de Barcelona\nCol·labora Àngels Barcelona i Arts Santa Mònica


Fotografia :: L'aniversari de la Padrina\nÀlbum de Montse…\nL'aniversari de la Padrina\nAquí és a la casa de Blancafort. Sortim aquí amb la besàvia. Feia noranta-cinc anys! Ho celebràvem el dia de la mona. No estem tots els cosins, però sempre estàvem gairebé tots i cada any ho fèiem. Surt ma germana, jo, els cosinets,... i mira com canvien les coses! Aquí ja hi ha cosins que són pares, una està embarassada ara... Em fa molta gràcia això, que surt ma besàvia, i o sigui, va arribar als noranta-nou, anys. I la recordo molt “pinxa”! Recordo anar allí i ella jugant a cartes, i, o sigui, que estava bé. I em fa molta gràcia perquè li dèiem padrina velleta, o sigui, no li dèiem la besàvia, sinó la padrina\nTítol: L'aniversari de la Padrina\nDescripció: Aquí és a la casa de Blancafort. Sortim aquí amb la besàvia. Feia noranta-cinc anys! Ho celebràvem el dia de la mona. No estem tots els cosins, però sempre estàvem gairebé tots i cada any ho fèiem. Surt ma germana, jo, els cosinets,... i mira com canvien les coses! Aquí ja hi ha cosins que són pares, una està embarassada ara... Em fa molta gràcia això, que surt ma besàvia, i o sigui, va arribar als noranta-nou, anys. I la recordo molt “pinxa”! Recordo anar allí i ella jugant a cartes, i, o sigui, que estava bé. I em fa molta gràcia perquè li dèiem padrina velleta, o sigui, no li dèiem la besàvia, sinó la padrina\nNom del fitxer: Montse_Prats008 copia.jpg\nPropietari: MONTSE PRATS PONT\nEtiquetes: retrats familiars, la mona, celebracions, aniversaris, besavis, poble\nComentaris de L'aniversari de la Padrina


Setembre | 2012 | Malgrat tot\n11 s 2012: per la llibertat i la fraternitat\nA les manis de l’11 S encara que hi hagués 5.000, 10.000 o 15.000 persones, sempre hi acabaves trobant els amics, coneguts i saludats. Vaja, que hi havia gent, però no massa.\nDemà, no serà així. Força de la gent que hi anirà, a) no sol anar a manis; b) no ha participat en gaire activitats d’altres Diades o c) no té especial consciència política. En termes pràctics i gràfics: demà viurem una d’aquelles manis que sinó hi vas directament amb les persones que vols no te les trobaràs pas de la gentada que hi haurà. En aquest sentit, em recorda la del 2003 contra la guerra d’Iraq. Allí també molta gent es va estrenar en anar manifestacions o recuperar el gust per anar-hi després de molts anys de no fer-ho…\nCom que la mani ha esdevingut un tema informatiu de primer ordre, sembla que tothom hagi de dir si hi anirà o no, i justificar-se’n. Un signe més de l’evolució de tot plegat: abans ningú et demanava si anaves a la mani o no… perquè més aviat ningú hi pensava.\nEn el meu cas, no crec que calgui massa mullar-me perquè ja fa anys que vaig mullat. Però encantat de fer-ho, de nou.\nSi fem una ullada a la història humana hi veiem carretades de violència, injustícia i opressió. M’agrada pensar, somniar i treballar per un món de persones lliures que aspiren a la màxima justícia possible i aprenen a conviure sense violència i exclusió.\nUn món de persones lliures on, les comunitats de les quals hem anat dotant-nos per conviure i organitzar-nos, les nacions, també siguin lliures.\nUna llibertat entesa en clau fraternal: no sé entendre-la de cap altra manera. No crec en una llibertat per a amagar-me(nos), tancar-me(nos) o mensyprear els altres. Sinó una llibertat per anar pel món, dir la meva (la nostra) i anar fent amb tot el que el món i la condició humana ens suposa i ens permet. Perquè, la primera pàtria és la humana: allà on una persona pateix injustament, em sento interpel·lat; allà on una persona s’ho passa bé, em sento encomanat; allà on una persona projecta i crea, em sento estimulat.\nJa fa anys que vaig pel món. Gaudint i treballant, aportant i aprenent, compartint i lluitant, resistint i projectant. I tot això, sense amagar la meva catalanitat. Ho continuaré fent. Però, a banda de per la meva voluntat, m’agradaria poder-ho continuar fent perquè legalment i políticament ens sigui reconegut. Sense haver de donar explicacions ni haver de demanar perdó per ser el que em sento: una persona que concreta la seva condició de ciutadà del món a través de la nació catalana.\nPer això demà, com tantes altres vegades, em manifestaré.\nEtiquetes: 11s2012, Catalunya, Diada, Justícia, Llibertat, Món, Països Catalans


Premis innovació 2020 – Regidoria Esports de Vic\nIX PREMIS INNOVACIÓ I SOCIETAT EN ACTIVITAT FÍSICA CIUTAT DE VIC\nUs presentem les bases dels novens premis innovació i societat en activitat física i esport de Vic.\nVolem també que els treballs guanyadors tinguin el màxim ressò a la Ciutat de Vic i la Comarca d’Osona. Per aquest motiu els premiats es donaran a conèixer durant la celebració de la Festa de l’Esport de Vic.\nPremi Penya Barcelonista Plana de Vic: Activitat Física i Societat.\nEls treballs concursants s’han de fer arribar a la regidoria d’Esports de l’Ajuntament de Vic (c/ de la Fura, s/n. Mas Osona. 08500 Vic) o bé a la secretaria de la Facultat d’Educació, Traducció i Ciències Humanes de la UVic-UCC (c/ Sagrada Família, 7. Edifici C. 08500 Vic) abans de les 14 hores del dia 14 de febrer de 2020.\nEs presentaran dues còpies en paper i també una còpia en format PDF (USB) tot dins un sobre tancat. En la portada del treball i del sobre s’hi posarà un pseudònim, les dades personals (el nom i els cognoms, el NIF, el telèfon i l’adreça electrònica) dels autors, aniran dins un sobre tancat, conjuntament amb el treball. També hi ha de constar el premi al qual es concorre.\nLa Regidoria d’Esports de l’Ajuntament de Vic, la Facultat d’Educació, Traducció i Ciències Humanes de la UVic-UCC, i la Penya Barcelonista Plana de Vic, doten per la novena edició dels premis d’un import total de 1.000 euros, 500 euros pel primer premi a la categoria d’Activitat Física i Innovació i 500 euros pel primer premi a la categoria d’Activitat Física i Societat.\nEl lliuraments dels premis es farà durant la celebració de la Festa de l’Esport de Vic, el 13 de març de 2020, al teatre l’Atlàntida.


Tota la veritat sobre els fets de Platja d’Aro – LaSageta.net\nTota la veritat sobre els fets de Platja d’Aro\nDate: 2 d'Agost de 2016Author: AraDiari.net 0 Comentaris\tRedacció / Platja d’Aro\nUn grup d’alemanys que simulaven en una mena de performance la persecució d’uns jornalistes a un famós ha originat involuntàriament una desbandada de la gent i un munt de corredisses a Platja d’Aro, ja que la gent creia que es tractava d’un atac terrorista. Arran de la confusió i dels nervis diverses persones han resultat contusionades i fins i tot dues persones han tingut atacs d’ansietat. En cap cas hi ha hagut trets, ni ningú anava disfressat de terroristes ni hi havia armes simulades. Dos dels alemanys estan detinguts.\nAnterior Previous post: Un dirigent del PSC, a favor de la suspensió de l’autonomiaSegüent Next post: Denuncia que els maltracten i els criden “esto es España!” en un restaurant per haver parlat català


Dissabte comença el programa Viu l'Esport al Carrer - Esports - AndorraDirecte\nDimecres, 2 de desembre de 2020 01:07 h\nDissabte comença el programa Viu l'Esport al Carrer\nL'any passat hi van passar 1800 joves i nens\nAndorra la Vella » Dimarts, 13.8.2013. 22:58 h\nEl proper dilluns s'iniciaran les animacions i propostes del Parc d'Activitats al Parc Central amb el programa Viu l'Esport al Carrer.\nDissabte 19 d'agost, a les quatre de la tarda s'inicia aquesta oferta d'activitats inclosa en el Programa organitzat pel Departament d’Esports comunal “Viu l’Esport al Carrer - Estiu 2013”.\nDe dilluns a diumenge, i fins al 6 de setembre, durant un període de 19 dies, de les 16.00 a les 21.00 hores, els infants i joves de la Parròquia d’Andorra la Vella podran gaudir d’un espai ampli i cèntric on se’ls ofereix la possibilitat de practicar activitats lúdiques i esportives, amb certa autonomia, pel preu simbòlic de 2€.\nEs tracta d’un servei que complementa perfectament el ja existent de Vòlei Platja al Parc Central, amb la inclusió de jocs diversos, minigolf, inflables, caiac,...\nEn l’edició anterior, l’estiu del 2012, al Parc d'Activitats, que va estar obert des del 29 de juny fins al 29 de juliol, hi van participar 1800 infants i joves que van efectuar el pagament dels 2€ simbòlics, i uns 400 més que van gaudir-ne gràcies a les invitacions que es van repartir com a premis de diferents activitats. En total, durant un mes, s’hi van aplegar 2200 participants.


Articles etiquetats amb Bolquers | Opcions\nInici » Continguts subjectes a una llicència de Creative Commons Articles etiquetats amb Bolquers Canviem els bolquers? Consum de bolquers i compreses\nAl nostre país tot just s’estan començant a conèixer els articles d’higiene reutilitzables. Començar a fer-los servir ens fa veure d’un manera molt palpable que tots, des de casa, podem contribuir, o no, a un gran volum de consum...\nGuies pràctiques per anar a comprar: pa, carn, pintura, bolquers i compreses\nEl pa ecològic i local és millor per al medi ambient i el món rural; fet amb llevat mare i farines integrals té més nutrients.La carn de ramaderia extensiva és més sostenible; la trobareu a botigues ecològiques i carnisseries que...\nMón en moviment 26\nReguen amb aigua de pluja Judici a transnacionals Bicicleta plegable Barcelonina Guarderies que renten bolquers Llibres sobre diverses crisis per entendre la realitat... Coneixes alguna iniciativa interessant per compartir?...


Carnet A1 a Torroella de Montgrí - FOR VIA, Formació Viària\nCarnet A1 a Torroella de Montgrí\nDescobreix que facil és treure't el Carnet A1 a Torroella de Montgrí amb FOR VIA autoescoles. Disposem de diversos centres a les comarques Gironines. Amb FOR VIA, tot són avantatges: aula online, formació personalitzada i facilitats de pagament. La millor opció per obtenir el Carnet A1 a Torroella de Montgrí\nTreballem una formació de qualitat i als nostres centres trobaràs un equip de professionals compromesos i dedicats al teu aprenentatge. Uns formadors amb experiència que sabran transmetre't les millors indicacions i donar-te tot el suport necessari per aconseguir el teu objectiu.Estas interessat en el Carnet A1 a Torroella de Montgrí? FOR VIA Formació Viària és la teva autoescola de confiança.


L’Alcúdia contra la violència masclista – RiberaTV\nPer Ribera Televisió el 23 novembre, 2017 No Comment\nAmb motiu del 25 de novembre, Dia Internacional de l’Eliminació de la Violència contra la Dona, l’Ajuntament de l’Alcúdia, a través de la Regidoria d’Igualtat, ha programat una sèrie d’actes per tal de mostrar el seu rebuig cap a aquesta xacra social i el seu compromís en la lluita contra aquesta.\nAixí, el divendres 24 de novembre, pel matí, s’instal·larà un panell al Mercat Municipal per tal que la gent deixe els seus missatges contra la violència masclista. Alhora, aquesta activitat també està pensada per tal de donar-li visibilitat a aquest greu problema i informar a tot el veïnat de l’ajuda que presta el consistori a les víctimes.\nDe vesprada, a les 19.00 h., tindrà lloc la Marxa per les víctimes de la violència contra la dona, que eixirà des de l’Ajuntament fins a arribar a la Plaça Tirant lo Blanc, on es llegiran els noms de les dones assassinades des del 25 de novembre de 2016, es guardarà un minut de silenci i, per a finalitzar, es llegirà el manifest que es va aprovar per tots els grups polítics en l’últim plenari municipal.\nPer altra banda, el dilluns 27 de novembre, a les 19.00 h. a la Casa de la Cultura, tindrà lloc la xerrada Superar la violència en positiu: de víctima a supervivent, a càrrec de Graci Prada, de la Fundació ANA BELLA, xarxa de dones supervivents de la violència masclista. Una entitat sense ànim de lucre on dones supervivents voluntàries ajuden a una mitja anual de 1.400 dones maltractades perquè trenquen el silenci, s’empoderen i emprenguen una vida feliç com a agents de canvi. També participaran Andreu Salom Porta, alcalde de l’Alcúdia, i Anna Pérez Narro, regidora d’Igualtat.\nEn aquest mateix acte es lliuraran els premis a les guanyadores del Concurs del lema pel Dia Internacional de l’Eliminació de la Violència contra la Dona 2017, que es va celebrar fa unes setmanes entre l’alumnat de 12 a 18 anys de l’Alcúdia, i que té com a objectiu conscienciar i sensibilitzar a la joventut d’aquest greu problema social. Entre els 15 lemes que participaren en aquest concurs, el Consell d’Igualtat va decidir que el guanyador, i per tant l’utilitzat aquest any per a englobar totes les activitats al voltant d’aquest dia, fora “L’amor deixa empremta en el cor, mai en la pell”, d’Enrique Giménez Ballestero, i els finalistes foren “La mà que et colpeja no és la mà que t’acaricia” d’Estela Porta Martorell, i “Cal ser valenta, lluita” d’Ángela Porta Cuevas.\nL’Alcúdia contra la violència masclista added by Ribera Televisió on 23 novembre, 2017


València dona un nou impuls al registre de solars | Valencia Extra\nLa comissió de Desenvolupament i Renovació Urbana ha aprovat l’actualització dels criteris de registre de solars i edificis a rehabilitar per a donar-li un nou impuls després de la seua reactivació l’any 2017, segons ha informat la vicealcaldessa i regidora de Desenvolupament i Renovació Urbana, Sandra Gómez.\nGómez ha recordat que, l’any 2017, l’Ajuntament “va reactivar el registre i va fixar uns criteris per a la seua nova posada en marxa”. Així ha precisat que es van fixar “criteris territorials amb zones prioritàries; criteris materials, com els que es troben fora d’ordenació i que ocupen la via pública, els que provinguen de demolicions de ruïnes imminents o els que incomplisquen reiteradament les ordres de neteja o tancament”. A més, ha indicat que es va fixar “una quantitat que els propietaris que demanen llicència han d’abonar en forma de garantia que perden si no edifiquen per a evitar que sol·licitaren llicències però que mai arribaren a edificar”.\nLa Comissió de Desenvolupament Urbà ha actualitzat els criteris per a “millorar el procés i ampliar els criteris territorials”. Fins ara, ha assenyalat que en els criteris territorials estaven inclosos els centres històrics de Ciutat Vella, Grau, Cabanyal, i l’eixample ENS-2, que comprén el “primer eixample”, “eixample de Mora”, “àrea de Russafa”, “eixample grau”, “eixample Quart”, “eixample Pare Jofre” i “eixample Convent Jerusalem”. Amb aquesta actualització, ha informat que s’afig l’ENS-1, que comprén el barri del Botànic, la Petxina i Arrancapins.\nQuant als criteris materials, ha explicat que també es “afigen dos supòsits”. Un, quan la llicència de nova planta sol·licitada caduque per a evitar que es perpetue. L’altre, quan se sol·licite cèdula de garantia urbanística i el termini de vigència d’un any caduque sense que s’haja sol·licitat llicència.\nD’altra banda, s’han fixat criteris per a quantificar la deducció de l’aprofitament que s’aplica als propietaris que finalment siguen inclosos. Quan un solar és inclòs en el registre i un tercer vol edificar, el tercer paga el valor del solar complet, però l’Ajuntament es queda part d’aqueix aprofitament com a penalització.\nSandra Gómez ha precisat que aqueixa reducció per al propietari “pot arribar fins al 50%”. Els nous criteris estableixen una reducció del 10% per a solars de fins a 100 m²; 20% entre 100 i 200 m²; 30% entre 200 i 300 m²; 40% si té més de 300 m². A més, si el solar vacant està situat en alguna de les Àrees del Conjunt Històric de València declarat Bé d’Interés Cultural, aquests percentatges s’incrementen un 10%.\nEn el cas dels edificis catalogats a rehabilitar, si la protecció és tipològica, s’aplicarà un 10%; si és ambiental un 20%; si és parcial un 30%; i si és integral un 40%. Si l’edifici arribara a desaparéixer per incompliment del deure de conservació, comportaria una reducció del 50%.


La publicació del calendari de la Closcaneta es va iniciar l’any 1998 per iniciativa de l’Ajuntament de Súria i es va convertir en una de les principals eines de difusió de temes mediambientals a la vila. Posteriorment, la seva distribució es va estendre als altres municipis esmentats.\nAquest 2018, la Closcaneta celebra el 20è aniversari del calendari, recordant els temes que s’han tractat en les successives edicions de la publicació:\nLa sostenibilitat: Cal trobar mesures adients per satisfer les necessitats vitals de la nostra generació, sense hipotecar els recursos de les generacions futures.\nSúria: El municipi de Súria és un dels principals centres miners de Catalunya i compta amb un dels boscos de ribera més gran i ben conservat de la Catalunya central, inclòs dins del Pla d’espais d’interès natural de la serra de Castelltallat.\nL’aigua: L’aigua és un bé escàs i limitat que cal preservar, fent-ne un ús racional que sigui comptatible amb els recursos existents.\nLa recollida dels residus orgànics: La recollida selectiva de la fracció orgànica fa possible la generació de compost i redueix els problemes d’emissions gasoses, olors i líquids.\nEl consum i la compra responsable: Si volem habitar el planeta Terra indefinidament, hem de canviar la manera de consumir i adoptar hàbits sostenibles i responsables.\nLa convivència: El respecte pel bé comú i pel comportament cívic de les persones en els espais públics és clau per a la bona convivència.\nEl patrimoni: El patrimoni ha de ser ser preservat com a element clau en la definició de la nostra identitat per tal que en puguem gaudir nosaltres i les generacions futures.\nEls embalatges: Cal reduir al màxim l’ús d’embalatges com bosses de plàstic d’un sol ús, substituint-les per cabassos, carretons de la compra, bosses reutilitzables o bosses de mall per a la fruita i la verdura.\nEl medi natural: El medi natural és l’hàbitat de nombroses espècies de fauna i flora que mantenen l’equilibri del nostre ecosistema. Cal respectar-lo i estimar-lo.\nL’energia: És important que les llars siguin energèticament més eficients i que utilitzem energies renovables sempre que sigui possible.\nEl canvi climàtic: La mobilitat sostenible i l’ús d’energies renovables són dues de les accions que ajuden a reduir les emissions dels gasos d’efecte hivernacle i a pal·liar els efectes del canvi climàtic.\nEls residus: Reduir la generació de residus, utilitzar i reciclar són les estratègies més importants per minimitzar-ne l’impacte en el nostre entorn natural.\nCalendari de la Closcaneta - Any 2018 PDF [6078 KB]\nPortada del calendari de la Closcaneta - Any 2018


El mercat laboral després del virus – Gavà Impulsa\nEl mercat laboral després del virus\nper gavaimpulsa 22 Juny, 2020 13 Juliol, 2020 Deixa un comentari\nEl mercat laboral està patint un nou canvi en el qual s’estan posant en valor noves professions o d’altres que no tenien el mateix grau d’ocupabilitat que abans de la pandèmia.\nEn el context del covid-19 es qüestionen els paradigmes clàssics. Les coses ja no seran com abans i\nper això ens plantegem quines son les professions més demandades per les empreses, per assumir els canvis de la nova era post covid-19.\nQuines professions tenen més demanda actualment?\n• Bioestadístic/a per a la investigació genòmica. Es busquen experts en estadística i data science, per tractar diferents fonts d’informació per a treure conclusions útils a l’àmbit de la recerca del genoma humà.\n• Expert/a ètic/a d’Intel·ligència Artificial per obrir camí cap a la medicina personalitzada. Es busquen encarregats/ades d’assegurar que els sistemes intel·ligents realitzin la selecció de les persones sense cap mena de prejudicis cap a grups socials.\n• Expert/a legal de robòtica per desenvolupar l’assistència robotitzada en operacions quirúrgiques.\n• Cura de les persones grans. Gerocultors i auxiliars de geriatria.\n• Personal sanitari especialitzat.\n• Atenció virtual (e-health) tant per a cites personalitzades com per a teràpies psicològiques.\nPots trobar aquestes ofertes al portal web de CatSalut.\nFormació per a personal socio-sanitari\nT’oferim informació sobre formació específica en aquesta especialitat.\nSector de vendes i logística\nLes compres online i la logística han esdevingut clau en aquest període de confinament i per tal de poder cobrir la demanda que s’ha disparat amb el coronavirus necessiten més personal amb els següents perfils:\nProfessionals amb bona capacitat de venda (en màrqueting digital i copywriting).\nExperts en comerç electrònic i màrqueting digital\nPersonal de magatzem, de repartiment de comandes a domicili, de caixes i reposadors /res en supermercats.\nExperts en big data, internet, en les comandes a domicili o en la traçabilitat dels aliments.\nAquí podràs trobar ofertes de treball de logística:\nI aquí ofertes de treball en sector comerç:\nSense la tecnologia hagués estat impossible mantenir els serveis abans durant la pandèmia, i la digitalització ha estat clau en tot aquest procés. Per això les empreses tenològiques busquen més professionals d’enginyeria informàtica per al desenvolupament de programes en núvol i d’aplicacions, l’atenció en remot i el desenvolupament de plataformes digitals en sectors com la banca, el gran consum o la farmàcia; enginyeria en telecomunicacions pel manteniment de l’operativa de les comunicacions i l’enginyeria electrònica per a impulsar l’automatització en la indústria.\nOfertes d’aquest sector:\nSector educatiu i de lleure\nL’aprenentatge en línia ha vingut per quedar-se. Per això el setor educatiu busca aquests perfils professionals:\nExperts i tècnics en plataformes elearling i metodologies de formació on line.\nDocents i personal de serveis a Escoles de Primària i de Secundària\nMonitor/a de temps lleure\nSi estàs interessat/da en obtenir el títol de monitor/a de lleure, pots trobar la formació que necessites al web del Departament de Treball i Afers Socials de la Generalitat de Catalunya.\nTambé s’estan obrint possibilitats de trobar llocs de treball relacionats amb les energies renovables, la indústria verda, el reciclatge o la gestió i cura dels nostres espais protegits. La capacitat de producció d’aliments.\nRecol·lectors /res agraris\nLa pandèmia per la covid-19 ha demostrat la solidesa del sector públic a l’hora de reaccionar davant l’aturada econòmica i ha posat tots els seus recursos en marxa per poder assegurar una recuperació efectiva.\nPersonal d’atenció al client. Teleoperadors/res comercials telefònics.\nPersonal d’administració i recepció.\nBorsa de Treball de l’Ajuntament de Gavà\nCido (Diputació de Barcelona) – oposicions obertes a tota la província de Barcelona\nEl Centre de Serveis per a l’Ocupació – Rosa Luxemburg de l’Ajuntament de Gavà posa a disposició de la ciutadania el Servei de Borsa de Treball amb ofertes d’empreses del territori.\ninformació general, treball Covid-19, noves professions, ocupació, orientació, orientació laboral, treball\nPrevious Entry Jornades web “Indústria 4.0, el futur ja és aquí”\nNext Entry L’autoestima


Surt a informació pública el projecte que duplicarà els carrils de l’A-7 entre La Mora i Torredembarra | Notícies / Noticias Tarragona diari digital Tarragona21\nSurt a informació pública el projecte que duplicarà els carrils de l’A-7 entre La Mora i Torredembarra\nCues el passat estiu a l’A-7 a l’altura de Torredembarra. Foto: Tarragona21\nEl Ministeri de Foment ha sotmès a informació pública, tal i com es publica al BOE d’avui, el projecte de traçat de l’A-7 en el tram La Mora-La Pobla de Montornès, que comportarà expropiacions de finques. El pojecte fou aprovat provisionalment el passat 31 d’octubre amb un pressupost estimat de les obres de 58 milions d’euros.\nL’actual carretera N-340, que connecta Cadis i Barcelona, en el tram objecte del projecte, s’inicia en l’enllaç de La Móra, on connecta amb el tram anterior de l’A-7 entre Tarragona-La Móra, i finalitza en l’enllaç de Torredembarra.\nFoment reconeix els problemes de congestió que genera el fet que a partir del lloc només hi hagi un sentit de circulació en direcció a Barcelona, que no se solucionen fins que sis quilòmetres al nord els vehicles es desvien per accedir a l’autopista AP-7 a l’enllaç de Torredembarra.\nL’actució que es farà consisteix a duplicar l’atual N-340, aprofitant al màxim la calçada i ls estructures existents i millorant el sistema d’enllaços. D’aquesta manera es perllongarà l’autovia A-7 fins a fer la connexió amb l’AP-7 a Torredembarra, buscant alleugerir els problemes de congestió existents.\nTota la informació sobre el projecte es pot consultar a la seu electrònica del Ministeri de Foment: http://mfom.es/participacion-publica.\nL’actuació comprèn la construcció d’un nou tram de l’A-7 entre l’enllaç de La Mora (punt quilomètric 1.171 de la N-340) i l’enllaç de Torredembarra. Discorrerà pels termes municipals de Tarragona, la Riera de Gaià, Altafulla i Torredembarra, durant una longitud de 5,56 quilòmetres.\nEl traçat final de l’A-7 disposarà de tres enlaços: el de La Móra, el de la Riera de Gaià, que possibilita la connexió amb la carretera T-202, i l’enllaç de Torredembarra, tipus glorieta elevada sobre la futura A-7 i que connecta amb Torredembarra a través de la carretera T-214 i amb l’AP-7. En aquest darrer enllaç es registren unes intensitats d tràfic elevades, reconeix Fomento, per la qual cosa s’amplia la seva capacitat per millorar-ne la fuïdesa.\nFèlix Alonso, “satisfet”\nEl diputat d’En Comú Podem i portaveu de Foment al Congrés, Fèlix Alonso, s’ha mostrat “satisfet” després de l’anunci Foment i “compleixi una demanda històrica del territori”. Segons Alonso, el ministre de Foment, el Secretari d’Estat i, posteriorment, el subdelegat del Govern a Tarragona li van confirmar l’inici del tràmit administratiu d’una obra que s’ha d’iniciar al 2018 i que solucionarà una situació que fa anys que penalitzava als veïns i als turistes, especialment els caps de setmana i a les vacances.\nEl diputat dels comuns ha considerat que aquest anunci “és un pas molt important per solucionar part dels problemes que tenen el Camp de Tarragona i Terres de l’Ebre en carreteres”, a més resta a l’espera del reinici de les obres de l’A27 i el seu enllaç a Montblanc a l’AP2 llargament reclamat pels representants d’En Comú Podem.


Què no t'has de perdre del Carnestoltes de Mataró?\nLa Rua del Carnestoltes 2019 programa un nou recorregut i aposta per les comparses familiars, obrint-se per primer any a aquest públic\nDivendres, 01 Març 2019 09:48\nJa està tot a punt per donar el tret de sortida a les festes de Carnestoltes. Després de presentar el cartell oficial, celebrar dissabte el Rebombori de la Mulassa i repartir les ja tradicionals truites de Dijous Gras, ara el protagonisme l’agafa la figura d’en Pellofa XLI. Ho farà primer divendres 1 a quarts de nou del vespre a la plaça de Santa Anna i acompanyat pels Botargues, la Momerota, la Momeroteta i La Banda de l’Agrupació Musical del Maresme. Però l’aparició estel·lar té lloc dissabte dia 2 de març, amb la Rua. Una rua que canvia de recorregut i obre una nova categoria, la de les comparses familiars.\nLa Rua és l’acte més multitudinari de la festa i s’ha volgut afavorir a la participació de les persones de mobilitat reduïda. Per aquest motiu, aquest 2019 el mapa de la festa és ben simple, i fa baixada. Se sortirà des del Nou Parc Central, es baixarà per La Riera i s'acabarà a la plaça de Santa Anna. Allà es farà el lliurament de premis a les millors comparses, que es distribueixen en dues categories: Grans i Familiars.\nDiumenge els més petits despertaran a en Pellofa, a les 11h davant de l'Ajuntament, i el dimarts 5 es veuran les darreres passes del rei del Carnestoltes durant el Sant Sopar. La festa acabarà el tradicional dimecres de cendra i l'enterrament d'en Pellofa.\nProtagonisme pels Botargues\nUn altre dels fets que marquen, i molt, aquest Carnestoltes és la celebració del 40è aniversari dels Botargues, la guàrdia personal d’en Pellofa. Com és tradició, els Botargues apareixeran a tots els actes i, abans del Sant Sopar, repassaran les seves quatre dècades d’existència.\nLes cites de Carnestoltes: els dies grans d'en Pellofa\nQuè no t'has de perdre, de divendres, dissabte i diumenge?\nAPARICIÓ I PREGÓ\nPellofa XLI és a punt de sortir de l'ou i al seu encontre acudiran els Botargues, des de la Presó i les dues momerotes. Serà a Santa Anna on farà acte de presència sorpresa i des d'allà s'encaminarà a l'Ajuntament. Del que digui des del balcó consistorial n'estarà tothom pendent.\na les 20:30h, a Santa Anna, aparició\na les 21h, a l'Ajuntament, Pregó\nEn pocs anys, aquest acte ha guanyat una entitat espectacular que el converteix en una de les grans cites de la festa. No fallarà La Principal de la Bisbal i aquest any, també, la Lira Urgavonense de Jaén. Una cita de dansa, música i tradició per a tota la família amb tots els personatges habituals.\na les 11h des de Santa Maria, Cercavila;\na les 11:30h, a Santa Anna, Ball de Gitanes\nFora de programa, no faltarà la cita de la Portabardellada, el correbars més popular i, alhora, més crític. Els versots, la cervesa i les disfresses, els al·licients.\n23:30h des de la Plaça\nde la Peixateria\nGràcies a l'Esplai Garbí hi haurà gresca a Santa Anna quan acabi la Rua. Els grups Reskate, The Cabrians, Bossonaya i el PD-L-Mental posaran la festa.\nLes cites de Carnestoltes: fins al final de la festa\nQuè no t'has de perdre, dels darrers actes de la festa?\nEl diumenge és el dia dels nens petits, que primer han de despertar en Pellofa a l'Ajuntament i després anar fins a la Plaça de Santa Anna on hi haurà Ball Infantil amb El Tramvia Blanc.\na les 11h, des de l'Ajuntament\n40 ANYS BOTARGUES\nLa guàrdia personal d'en Pellofa defuig la crisi dels 40 i vol el seu protagonisme, amb un acte propi, just abans del Sant Sopar. Història, present i futur de la comparsa de les escombres.\na les 20h a la plaça de la Peixateria\nL'escenificació de la mort anunciada del Rei de la festa, enmig d'un banquet excessiu i amb tota la seva cort present, ciutadans inclosos\na les 20:30h a la plaça de la Peixateria\nEl punt final del Carnestoltes és l'inici de la Quaresma. El Dimecres de Cendra és la vetlla del cos d'en Pellofa a l'Ajuntament i la comitiva de funerària fins a la Plaça de la Muralla, on es fa l'Enterrament de la Sardina, es llegeixen les esperades "deixalles d'en Pellofa" plenes d'arguments i apareix, lluita inclosa, la Vella de set cames que s'entronitza tot seguit.\n17h, Ajuntament: Capella Ardent.\n19:30h, des de l'Ajuntament, Comitiva\nTot seguit, Plaça de la Muralla, Enterrament.


Torna el Factory Fest Lite per promocionar jóvens grups i músics de Sagunt\nLes actuacions inclouran diversos estils com rap, jazz, rock, funk, punk i reggae\nLa regidoria de Joventut i Infància ha presentat el segon cicle de concerts del Factory Fest Lite, la iniciativa que, juntament amb l'Associació Cultural Klavika, pretén donar a conéixer els artistes i grups locals menors de 30 anys del municipi.\nEl festival, previst per a setembre, es va cancel·lar per motius sanitaris i de seguretat i, des de l'organització, es va preparar una versió adaptada amb actuacions en xicotet format i duració. Així, després dels primers set concerts, que han tingut lloc des d'octubre fins al cap de setmana passat, s'han presentat els pròxims set esdeveniments, que tindran lloc del 3 de gener al 13 de març en dos espais del municipi, en el Casal Jove del Port de Sagunt i en el Mercat Municipal de Sagunt.\nEsta segona fase de concerts la va obrir el grup Street Five amb la seua fusió d'estils que van des del jazz al rock passant pel funk, el punk i el reggae, tot això amb una potent secció d'instruments de vent. Este concert va tindre lloc diumenge passat, 3 de gener, en el Mercat de Sagunt.\nEste nou cicle, a més, se centra estilísticament més en el rap, estil que serà el protagonista de la majoria d'actuacions, com la de Kaesar+Magma Studio o el concert dels rapers locals Hercio+Shine+Omer. També rap fusionat amb música electrònica de la mà de T.Dom, guanyador del festival Morvedre Rap en 2018, o fusió d'estils de la mà de dos cantautores interdisciplinàries amb una gran projecció, Nina Aranda i Wildfau, que actuaran el 9 de gener i el 3 de març respectivament. Finalment, també estarà present el rock més alternatiu amb traces de rock urbà dels Bendita Locura, una banda jove que s'ha convertit en un clàssic del panorama musical local.\nPer al regidor de Joventut, Guillermo Sampedro, «la bona resposta dels primers concerts, amb entrades esgotades en quasi totes les actuacions, ens ha animat a oferir esta segona fase i ja estem treballant en una tercera. L'objectiu és fomentar la labor dels jóvens músics de la ciutat oferint espectacles segurs i molt controlats. Amb això, mantenim el suport als nostres jóvens músics, creant esta plataforma de difusió i llançament que els servix per a promocionar-se com a artistes». Segons Sampedro, «hem incorporat artistes que no estaven previstos en el festival inicial, i la intenció és generar un circuit de música amb els nostres artistes jóvens, amb concerts en xicotet format totes o quasi totes les setmanes i allargar el cicle, almenys, fins a estiu».


El nombre de visitants a les residències passa de 2 a 3, i no se’ls farà test d'antígens ràpid - Canal Terrassa\nEl nombre màxim de persones autoritzades per realitzar una visita a les residències passa a ser 3, enlloc de 2 com s’havia fet fins ara, respectant els aforaments màxim dels espais i la obligació de dur mascareta quirúrgica en tot moment. A partir d’ara, no caldrà realitzar un test d’antígens ràpid a les persones que vagin a una residència a visitar o a recollir a un familiar. Aquestes mesures responen a una menor incidència de Covid19 en la comunitat.\nEs mantenen els passejos, les sortides, i les vacances en família. En el retorn de sortides superiors a 3 setmanes, en usuaris no vacunats caldrà fer una PCR, així com una quarantena en zona groga durant els 14 dies posteriors al retorn. En cas d’usuaris que ja han passat una infecció per SARS-CoV-2 confirmada per PCR als 3 mesos anteriors o que estan correctament vacunades, es farà únicament vigilància de símptomes durant 14 dies, i estaran exempts de fer la PCR i la quarantena.\nLa Generalitat afirma que gràcies a l’increment de cribratges a professionals i a familiars s’ha pogut tallar moltes de les cadenes de transmissió del virus als centres residencials. Les mesures prorrogades seran vigents fins a l’aprovació del nou Pla sectorial.\nTags: afers socials i famíliesDepartament de Salut de la Generalitatresidènces\nL’Associació de Radiocontrol inaugurarà la nova pista a l’octubre, a la Festa Major de Sant Llorenç


Nous plecs per a la comercialització24/06/2016\nL'IVACE llança nous plecs per a la comercialització de naus i parcel·les de sòl industrial a Utiel, Xixona i Alcalà de Xivert\nEn la presentació de sol·licituds es valorarà la integració de treballadors discapacitats, la creació d'ocupació d'empreses d'economia solidària, comerç just, cooperatives i associacions de caràcter social\nLes modalitats d'adquisició de parcel·les són la venda amb abonament total del preu o amb pagament ajornat, el dret de superfície i l'arrendament Ad Aedificandum\nLes naus industrials d'Utiel contemplen l'arrendament, arrendament amb opció a compra, compravenda o venda a terminis\nIvace Parques Empresariales, depenent de la Conselleria d'Economia Sostenible, Sectors Productius, Comerç i Treball, ha llançat nous plecs per a la comercialització de naus i parcel·les de sòl industrial disponibles en els parcs de Nuevo Tollo (Utiel), L'Espartal III (Xixona) i El Campaner (Alcalà de Xivert) que s'han publicat hui en el Diari Oficial de la Comunitat Valenciana (DOCV).\nLa directora general de l'Institut Valencià de Competitivitat Empresarial, IVACE, Júlia Company, ha destacat que entre els criteris per a avaluar les sol·licituds presentades "es tindrà en compte la creació de llocs de treball i el manteniment d'ocupació, la integració de treballadors discapacitats, així com la creació d'ocupació d'empreses d'economia solidària, comerç just, cooperatives i associacions de caràcter social".\n"També es valorarà -ha explicat- l'import de la inversió a realitzar, la prestació de serveis complementaris que afavorisquen a la resta d'empreses instal·lades en el parc empresarial, la reubicació d'indústries existents en nuclis de població i la inversió projectada en I+D+i".\nEls plecs per a la comercialització arrepleguen les modalitats de venda amb abonament total del preu o amb pagament ajornat, el dret de superfície i l'arrendament Ad Aedificandum per a l'adquisició de les parcel·les de sòl industrial en Nou Tollo, L'Espartal III i El Campaner. La forma d'adjudicació de les parcel·les serà mitjançant concurs.\nEls preus establits per a les parcel·les, segons taxació de perit independent, són de 48,40 €/ m² a Utiel, 50,40 €/m² a Xixona i 50,18 €/m² a Alcalà de Xivert.\nA més, Company ha recordat que el parc empresarial de Nuevo Tollo a Utiel ofereix la possibilitat d'adquirir naus empresarials "baix la fórmula d'arrendament, arrendament amb opció a compra i compravenda o venda a terminis".\nEls nous plecs publicats hui contemplen per primera vegada diferents terminis, fins a quatre, per a la presentació de les sol·licituds.\nAixí, s'estableix un primer termini que abasta des del 27 de juny fins al pròxim 31 d'agost, el segon abasta entre l'1 de setembre i el 31 d'octubre, el tercer termini des de l'1 de novembre fins al 31 de desembre i la cambra i últim període de presentació és des de l'1 de gener de 2017 fins al 28 de febrer de 2017.\nLes sol·licituds podran presentar-se en el registre general de l'IVACE o en els ajuntaments dels municipis d'Utiel, Xixona i Alcalà de Xivert.\nTota la informació sobre els plecs es troba disponible en la pàgina web www.ivace.es en el telèfon 961209626 o bé es pot sol·licitar en el correu electrònic promocion.ivace@gva.es.\nPodran participar en el procés de selecció aquelles empreses i/o empresaris que pretenguen desenvolupar qualsevol de les activitats industrials o serveis permesos i que complisquen amb els requisits establits en el plec.


Reus rep la cullera de fusta del 19è Torneig Joan Petit Nens amb Càncer, que es farà l'1 de juny | Reus Esport i Lleure\nInici > Notícies > Reus rep la cullera de fusta del 19è Torneig Joan Petit Nens amb Càncer, que es farà l'1 de juny\nReus rep la cullera de fusta del 19è Torneig Joan Petit Nens amb Càncer, que es farà l'1 de juny\nEl Saló de Plens de l'Ajuntament ha estat escenari aquest dijous al migdia de l'acte protocol·lari de traspàs de la cullera de fusta del 19è Torneig Joan Petit Nens amb Càncer, que s'organitzarà a Reus el pròxim 1 de juny, en concret a les instal·lacions del Reus Deportiu. L'alcalde, Carles Pellicer, ha rebut de mans del secretari d'Estat d'Esports del Govern d'Andorra, Jordi Beal, la cullera de fusta que simbolitza el fet d'organitzar aquest esdeveniment.\nEl traspàs de la cullera de fusta simbolitza també l'acte de relleu entre la darrera seu del torneig (en aquest cas Andorra) i la seu de la pròxima edició, que serà la capital del Baix Camp. Tal i com ha recordat el president de la Fundació Joan Petit Nens amb Càncer, Joan Torner, per primera vegada en les 19 edicions del Joan Petit Nens amb Càncer el torneig d'hoquei patins repetirà seu. Serà la ciutat de Reus, que ja en va acollir la 3a edició l'any 2003.\nDes de l'any 2001 aquest torneig per la Fundació Joan Petit ha viatjat per Catalunya i Andorra (la seu anterior) amb un gran nivell de participació i amb l'objectiu principal de recaptar fons per a la investigació del càncer infantil. El pròxim 1 de juny s'espera una assistència a Reus d'uns 400 infants i les seves famílies.\nUna de les raons pel qual el Joan Petit és tan important dins el món de l'hoquei és que cada any és capaç d'involucrar la ciutat on es fa el torneig i les seves entitats, empreses i ciutadans per tal que es realitzin actes previs tant de recaptació de fons com de conscienciació, tallers de salut, nutrició o vida sana, entre moltes altres activitats.\nEl Reus Deportiu juntament amb les regidories d'Esport, Benestar, Ensenyament, Salut i Cultura de l'Ajuntament de Reus ja treballa en accions i esdeveniments previs a la festa de l'1 de juny.\nEl vicepresident del Reus Deportiu i coordinador del Torneig Joan Petit 2019, Jordi Salvadó, ha explicat durant l'acte que fins al moment s'ha compromès la participació de més de 300 persones voluntàries de diferents entitats i col·lectius de la ciutat que han mostrat interès per col·laborar en l'organització d'aquesta jornada. El club roig-i-negre és l'entitat esportiva amfitriona de l'esdeveniment, tot i que altres clubs i entitats participaran activament en aquest projecte. Salvadó també ha esmentat els diferents patrocinadors i empreses que donaran suport de manera desinteressada al torneig als quals ha agraït la seva implicació.


Cambra de fils - Viquipèdia\nCambra de fils\nUna cambra de fils o, més estrictament, una cambra proporcional de multifils , és un detector de partícules que permet determinar la direcció i energia de la partícula incident, gràcies a que combina el concepte del comptador Geiger i del comptador proporcional.\nEn un comptador Geiger, un fil travessa un tub d'un gas. Les parets del tub es col·loquen a massa i el fil a una alta diferència de potencial respecte a les parets. El gas ha estat elegit perquè es ionice amb facilitat quan el travessa una partícula carregada. Els electrons i ions resultants produeixen una allau al gas quan es dirigeixen al fil.\nUna cambra de fils és una cambra d'escassa altura que conté un gas com heli, neó o una barreja d'ambdós, i que està compresa entre dos extensos plans equipats amb fils conductors. Els fils conductors del pla superior són tots paral·lels entre si (diguem que corren al llarg de l'eix X) i perpendiculars als fils conductors del pla inferior (que per tant corren en l'eix Y). En aplicar una diferència de potencial entre els fils del pla superior i els del pla inferior, es produeix una descàrrega entre els dos fils més propers a la traça cada vegada que passa la partícula carregada. Identificant els fils que han patit la descàrrega, pot determinar la posició (X, Y) en el pla per la qual ha passat la partícula. Apilar diverses càmeres unes damunt d'altres, pot determinar la direcció d'incidència de la partícula.\nA la cambra proporcional de multifils , es combina la cambra de fils amb un comptador proporcional. S'ajusta la diferència de potencial entre els fils de manera que es pugui comptar la quantitat d'ions que es produeixen en el gas. Aquesta quantitat d'ions és proporcional a l'energia cinètica de la partícules incident.\nLa invenció el 1968 d'aquest últim detector li va valer a Georges Charpak (que treballava al CERN) el Premi Nobel de Física de 1992.\nObtingut de «http://ca.wikipedia.org/w/index.php?title=Cambra_de_fils&oldid=11512234»\tCategories: Detectors de partículesFísica nuclearFísica de partículesCategoria oculta: Articles amb traducció per millorar des de febrer de 2013\tMenú de navegació\nDarrera modificació de la pàgina: 20 març 2013 a les 04:18.


Can Trona acull el fòrum "Eix Vic-Olot: Variants o autovia?" - Garrotxa Digital\nLa Vall d'en Bas - Publicat a les 14:24h\nComentaris tancats a Can Trona acull el fòrum “Eix Vic-Olot: Variants o autovia?”\nDissabte es va dur a terme a Can Trona, a la Vall d’en Bas, el fòrum “Eix Vic – Olot: Variants o Autovia?”.\nL’acte va ser moderat per Max Oliveras, olotí del jovent del partit Esquerra Verda. Es va comptar amb intervencions en format de ponència de Raül Valls i Carla Güell, de l’Associació Salvem les Valls, i de Llorenç Planagumà, del Centre per la Sostenibilitat Territorial. L’acte formava part dels Fòrums per la Justícia Climàtica, un projecte de cooperació amb la Federació de Joves Verds Europeus, dins d’un projecte general que anima als joves a debatre sobre la transició energètica i el model de mobilitat arreu d’Europa. L’espai va esdevenir una bona plataforma on es van poder escoltar joves debatent sobre ecologia, infraestructures i sostenibilitat del territori.\nL'Àrea de Medi Ambient de l'Ajuntament d'Olot ha implantat una prova pilot a l'Escola Volcà Bisaroques per fomentar el reciclatge de la matèria orgànica. La iniciativa porta activa des del gener i es tracta d'un termocompostador giratori que permet que un…


Pròleg segona edició. Assaig sobre moneda, mercat i societat.\nPròleg segona edició.\nLa inspiració, l'alè, l'esperit fou Horace Finaly, jueu hongarès, emigrat a França, president del Banc de París i dels Països Baixos, gran banquer, erudit, humanista, filòsof, lector dels clàssics grecs en l'idioma original, dipositari de velles i sàvies tradicions platòniques. Ell dóna el nom a l'Escola que edita aquest llibre.\nLa clarividència, el rigor, l'estructura, les dues o tres intuïcions genials i els cents de solucions i propostes ingenioses afegides, com la carroceria a un motor d'un Mercedes, tota una vida dedicada, més de tres quarts de segle, a perfilar un sistema general econòmic, social i polític, en l'àmbit dels fenòmens i una incommovible fe en l'àmbit de la transcendència. Això és obra d'Agustí Chalaux.\nLa feina amorosa, competent, ordenada, precisa de redacció d'aquesta obra correspon a Magda Grau. La vaig conéixer en una reunió als caputxins de l'Ajuda, al barri de Ciutat Vella de Barcelona. Cada setmana aquells adolescents s'aplegaven lliurement per escoltar astorats la paraula viva del mestre, d'Agustí Chalaux. Ella perseverà. Posà en forma de llibre, aquest llibre, allò que l'Agustí deia i que altres vam escoltar i vam intentar fixar en primeres redaccions més imperfectes.\nEn aquests curts primers rengles d'aquest escrit no resisteixo a posar en el paper les, per a mi, tres intuïcions fonamentals de Finaly-Chalaux:\nLa moneda, a més d'un títol de dret a la possessió d'uns béns d'un valor determinat, és la informació necessària per a poder exigir totes les responsabilitats socials rellevants, si la moneda és explicativa del que s'ha comprat i venut amb ella.\nAquesta moneda responsable permet una comptabilitat general d'una comunitat determinada i detectarà, fora d'excepcions catastròfiques, una plusvàlua insospitada de tipus social, independent de la plusvàlua privada generada per les empreses.\nAquesta plusvàlua, avui amagada, és robada per privats i cal que sigui administrada per l'estat democràtic, en nom de la comunitat esmentada, per finançar la vida, la seguretat social i totes les professions vocacionals (mestres, metges, sacerdots, polítics, jutges, artistes...) i per creditar la compra de tots els excedents de producció útils per a millor producció.\nEx-senador i fundador de l'Estudi General\nFilòsof globalista que ha aprofundit en\nnous models sòcio-econòmics.\n2a edició Barcelona, 19 de Maig del 1995.


Una empresa de Godall rebrà prop de 3,5 MEUR per impulsar un projecte innovador d’energia renovable | Tots21 | Notícies de Tarragona, Reus, Tarragonés i Baix Camp\nImatge d’una planta de biogàs i biometà.\nUna empresa de Godall (Montsià) rebrà 3.496.752 euros del Ministeri per a la Transició Ecològica i el Repte Demogràfic per impulsar un projecte innovador d’energia renovable. Es tracta d’una actuació relacionada amb la producció i depuració de biogàs més biometà. La companyia també rebrà 73.917 euros per un altre projecte de biomasses de calderes en àmbit industrial. Tot plegat s’emmarca en el paquet d’ajudes de 31,6 milions d’euros cofinançat pel fons FEDER i atorgats pel Ministeri a 193 iniciatives que apostin per l’energia renovable. A Catalunya s’han seleccionat 23 projectes, dels quals el del Godall és el que rebrà més injecció econòmica. Aquestes resolucions són provisionals i seran definitives després del període d’al·legacions.\nEntre les ajudes a empreses catalanes també s’hi inclou un projecte a Botarell (Baix Camp), on es destinaran 492.000 euros a una actuació de biomasses de calderes en àmbit industrial de baixa potència. La voluntat del Ministeri és apostar per actuacions que permetin la substitució de combustibles fòssils per energies renovables. En total, s’espera que el conjunt d’inversions es tradueixin en una potència total de 145 MW.\n16/11/2021 Fons europeus impulsen la planta pionera d’energia renovable al Morell, gestionada per Agbar i Repsol\n22/07/2021 La DOQ Priorat vol energies cent per cent renovables als seus cellers\n04/11/2021 L’Ajuntament de Tivissa licitarà un 4% del seu terme municipal perquè els parcs de renovables es concentrin allí\n02/12/2021 Els projectes amb què treballa la Vall de l’Hidrogen de Catalunya suposen una inversió de 1.200 milions d’euros


La revista | IES Guillem Sagrera\nL’institut edita una revista, els antecedents de la qual -com va dir en Bernat Martí- “són als anys 80 quan s’editaren dos números de la revista Cotó, coordinats pel Departament de castellà”. L’any 1994 s’edità la revista Sa Riera de son Tril·lo de la qual només va sortir un número. L’Associació d’alumnes de l’institut va publicar alguns números de la revista Collita pròpia i finalment va néixer Denominació d’origen el curs 1997-1998 com a resultat de l’assignatura optativa de quart d’ESO: Processos de comunicació. El número zero va sortir el desembre de 1997.\nAquesta revista pretenia introduir l’alumnat en el món dels mitjans de comunicació, sobretot premsa, ràdio i televisió perquè entenguessin els diferents gèneres periodístics i aprenguessin a tenir una actitud crítica davant l’allau d’informació que els arriba de pertot. A part d’aquesta feina d’anàlisi de la informació se cercava que fossin els mateixos alumnes els qui elaborassin una revista escolar que, a més de contenir diferents seccions, se centràs en un tema monogràfic per tal que tot l’equip de periodistes es distribuïssin les feines de recerca d’informació i redacció d’articles. El número especial a final del curs 2004-2005 va commemorar el 25è aniversari de l’institut. És una revista feta amb molt de sentiment perquè hi ha col·laboracions d’exalumnes i d’exprofessors.\nLa revista està oberta a tots aquells que hi volen col·laborar tant escrivint, com dibuixant o maquetant per ordinador. Actualment és una activitat voluntària d’alumnes i professors que amb la seva aportació la fan possible.\nExemplar del curs 2009-2010\nExemplars dels curs 2010-2011: Inici de curs, Nadal, Pàsqua, i Final de curs


Apunyalat un jove de 20 anys per un menor davant un institut de Banyoles - El Gerió Digital\nLa víctima va ser agredida amb una arma punxant per un jove de 17 anys\nDimecres, 8 d'octubre de 2014 14:07h\nL'entrada de l'IES Pla de l'Estany de Banyoles on ahir es va produir l'apunyalament © ACN\nUn jove de 20 anys, veí de Banyoles, està en estat greu després de rebre una punyalada per un menor de 17 anys, de nacionalitat brasilera, davant de l'IES Pla de l'Estany de Banyoles. Els fets van passar ahir dimarts a la tarda quan la víctima anava a recollir el seu nebot que estudia a aquest centre. Segons testimonis, la víctima va discutir amb l'agressor i aquest el va agredir amb un objecte punxant que va quedar clavat a la seva esquena.\nAlguns joves van aconseguir retenir el menor i tot seguit va arribar la Policia Local i els Mossos d'Esquadra que se'l van endur a comissaria. El noi de 20 anys va ser atès pel SEM i posteriorment traslladat a l'Hospital Trueta on va ser operat d'urgència. El jove ferit greument ahir dimarts davant de l'IES Pla de l'Estany de Banyoles anava a buscar el seu nebot que estudia a aquest centre. Segons un testimoni, la víctima va començar a discutir amb l'agressor i fins i tot els van haver de separar però en un moment determinat se li va tirar a sobre i el va agredir amb una arma punxant que li va quedar clavada al mig de l'esquena. "Només se li veia el mànec, que semblava un tornavís o una llima", explica aquest testimoni. Sembla ser que l'agressor, de 17 anys i nacionalitat brasilera, duia una altra arma punxant a la butxaca.\nAlguns dels joves que es van aplegar al voltant van aconseguir retenir el menor fins que va arribar la Policia Local i els Mossos d'Esquadra que se'l van endur a la comissaria. S'ha obert una investigació per aclarir els motius que van portar al menor a agredir a la víctima. Tot apunta que els dos joves, que resideixen a Banyoles i que no estudien al centre, van protagonitzar una baralla en una discoteca de la ciuat el cap de setmana passat.\nLa víctima va ser atesa per una ambulància del SEM i seguidament va ser traslladada a l'Hospital Josep Trueta de Girona on va ser operada d'urgència per la gravetat de la ferida. Aquest matí, continuava amb pronòstic reservat a l'espera de com evoluciona.\nPel que fa a l'agressor, està previst que aquest matí passi a disposició del Jutjat de Menors de Girona.


Arranca Expojove 2017 sota el lema de l'alimentació sostenible\nFira València acollirà Expojove fins al 4 de gener de 11.00 a 20.00 hores\nUn any més, arranca Expojove, la fira nadalenca dedicada a la infància. I és que des de hui, 26 de desembre, i fins al 4 de gener, milers de xiquets passaran per Fira València per a gaudir d’una de les cites més importants en aquesta època de l’any. En aquesta ocasió, sota l’eslògan ‘Nyam!’, la temàtica principal girarà entorn de l’alimentació saludable i sostenible amb l’objectiu de seguir conscienciant als més joves de la importància d’adquirir hàbits saludables.\nD’aquesta manera, ‘La gran cuina’ serà l’escenari principal que, cada dia, a les 14.00 hores, acollirà les actuacions del grup Pop Corn’s de Maduixa Teatre, playbacks de diferents falles o el Mag Yunke. Per descomptat, Expojove comptarà amb altres àrees com ‘La Granja’, ‘La Muntanya’, ‘El Bosc’, ‘L’Horta i l’Albufera’ i ‘El Mar’, que fan referència als diferents espais d’on prové els aliments.\nEn total, en aquesta nova edició, els assistents gaudirà d’un total de 15 espectacles diaris i 15 tallers, a més dels espais ja tradicionals, com la zona esportiva, la fira d’atraccions i el pavelló de marques, entitats i institucions, que posaran tota la seua atenció a informar i oferir productes sostenibles i saludables. No obstant això, tot apunta que en les instal·lacions gegantes participatives, l’èxit estarà més que garantit. Sens dubte, destacaran el laberint gegant de 450 metres quadrats, un circuit d’aventura, un simulador 6D o un ‘Qui és qui’ marí, entre altres sorpreses, que faran passar als més xicotets un dia inoblidable.\nFinalment, i després de la polèmica que va sorgir fa uns mesos per la petició de diferents entitats per a suprimir la presència de l’Exèrcit a Expojove, des de l’Ajuntament de València han aclarit que sí que formaran part d’aquesta fira, ja que les Forces Armades mostraran les labors humanitàries que realitzen, sense presència d’armes. Així mateix, explicaran els serveis d’alimentació que es duen a terme en les zones on intervenen.\nL’horari d’Expojove 2017 serà de 11.00 a 20.00 hores, fins al 4 de gener, excepte el 31 de desembre que obrirà les seues portes de 10.00 a 14.00 hores, i l’1 de gener que estarà obert de 16.00 a 21.00 hores.


La Diputació edita Històries de Benassal, 8 relats sobre el poble | DiaDia\nInici Maestrat Benassal La Diputació edita Històries de Benassal, 8 relats sobre el poble\nLa Diputació edita Històries de Benassal, 8 relats sobre el poble\nPresentació d'Històries de Benassal\nPresentació d’Històries de Benassal\nHistòries de Benassal. Un al’escenari, 8 narradors és el primer llibre de relats curts, escrits pels mateixos veïns i estiuejants, sobre Benassal que ha publicat la Diputació de Castelló. Ahir a la tarda es va presentar aquesta iniciativa en els portals de la Mola, al casc antic, per part dels autors, l’alcaldessa de Benassal, Mari Luz Monterde, i el diputat de Publicacions, Jose Pons.\n“Benassal compta amb una gran tradició literària i cultural amb plomes de renom com Carles Salvador o Mossèn Joaquin Garcia Girona, i aquest llibre no fa sinó continuar amb el seu llegat donant l’oportunitat als propis veïns i visitants de demostrar el seu talent a l’hora de explicar històries sobre el seu poble “, ha apuntat Pons.\nEls vuit autors que han col · laborat són antics estiuejants com el periodista taurí Manolo Molés, actuals com el secretari autonòmic de Cultura, Rafa Ripoll, escriptors locals com Emili Ferrando o Francesc Bellmunt, el reconegut filòleg Vicent Pitarch i veïns aficionats a l’escriptura com Pilar Vidal , Paola Fonts o Adrián Beltrán. A més, la portada també ha estat dissenyada per l’artista local Alfons Falcó. Les històries succeeixen en diferents escenaris característics de la localitat de l’Alt Maestrat com són l’Escola Rural del Canto, el bosc del Rivet, el balneari dels anys 60 o el Benassal de principis de segle. Així mateix, també es dedica un capítol del llibre a dos benasalenses il · lustres com Carles Salvador o Mossèn Joaquín García Girona.\nEs tracta d’una obra que s’emmarca dins de les celebracions del 775 aniversari de la Carta Pobla de Benassal i l’Ajuntament destinarà la meitat dels beneficis de la venda a tres associacions socials com Pheipas, que investiga els tumors menys freqüents, l’Associació Infantil de Benassal i l’Associació d’Esclerosi Múltiple de Castelló.\nEl llibre es pot adquirir a l’Oficina de Turisme de Benassal, bé a la xarxa de llibreries col · laboradores amb el Servei Provincial de Publicacions oa través del web https://publicaciones.dipcas.es/


Nova Voge 300 Rally – clubmoto.cat\nDes del dilluns 30/05 estarà disponible a la xarxa de punts de venda d’Espanya i Portugal l’esperada Trail Aventura 300 Ral·li de Voge.\nLa nova 300 Ral·li té la seva pròpia personalitat, ja que té un original i únic a la marca bastidor de doble biga amb doble bressol d’acer, que es completa amb un robust basculant d’alumini. A més, seguint les tendències d’aquest tipus de motos, la Voge 300 Rally completa aquesta estructura perimetral amb un subxassís del darrere cargolat, que facilita les tasques de reparació i manteniment.\nCrida l’atenció la seva estètica que segueix les tendències dels models oficials que participen als grans Ral·lis africans, especialment el Dakar. Sobretot amb la doble òptica de far que s’independitza de la direcció i que s’uneix a la resta de la carrosseria de la moto a través de motllures.\nSobre el conjunt del far es munta una pantalla-parabrises en to fumat que cobreix perfectament el pilot i protegeix el conjunt del quadre d’instruments basat en una completíssima pantalla panoràmica LCD retroil·luminada amb tres colors diferents a escollir, i dotada a la part esquerra d’una presa de corrent USB molt pràctica per connectar un mòbil i utilitzar-lo com a navegador GPS.\nPer millorar el seu comportament “off-road”, la Voge 300 Rally recorre a rodes amb mides de 21 i 18 polzades i, per descomptat, amb llandes de ràdios amb un toc bicolor. Els pneumàtics emprats són de tac molt enganxat amb bona predisposició per fer-los servir en trams d’asfalt. Ambdues rodes compten amb potents frens de disc complementats per un sistema antibloqueig ABS desconnectable per a utilització “off-road” a través d’un interruptor que integra el suport del mirall retrovisor esquerre.\nPel que fa a suspensions, la Voge 300 Ral·li disposa d’elements de primera qualitat com la forquilla invertida i el monoamortidor del darrere suportat per bieletes que proporcionen a les seves respectives rodes un llarg recorregut per absorbir les irregularitats pròpies de la utilització fora de l’asfalt. La dotació “off-road” es completa amb un protector de càrter, unes defenses laterals en tub molt ben recollides i un portaequipatges del darrere que està llest per rebre un kit de maletes laterals i Top Case per reforçar el seu esperit aventurer en viatges de llarg recorregut.\nPer al motor sí que es fa servir la mecànica de 292 cc comú amb la resta de la família 300 (AC, ACX, DS i R). És un monocilíndric amb refrigeració líquida, caixa de canvis de sis velocitats i culata amb doble arbre de lleves (DOHC) i 4 vàlvules. Pel que fa a la resta de la gamma 300 de Voge, aquest propulsor registra més potència i parell motor sota homologació Euro 5: 29 CV a 8.500 rpm i 25 Nm a 7.000 rpm.\nLa nova Voge 300 Rally està disponible amb un preu de llançament de 4.489 € (molt per sota d’altres opcions similars tipus Honda CRF300) que s’uneix a la promoció d’assegurança gratuïta (per a majors de 25 anys i + de 2 anys de carnet) i amb la garantia oficial de 36 mesos que ja venia oferint Voge en tota la seva gamma de models.\nEstarà disponible en dos colors bitons: gris-groc i blanc-blau, i també es beneficia d’un finançament molt especial a través de Santander Consumer Finance amb quotes de 134,67 €/mes en 36 mesos SENSE ENTRADA.\nPrevious Lambretta, la marca de motos més personalitzable\nNext 2ª cursa Campionat de Catalunya de Motocròs


Article 28 - Títol III - Àrea Metropolitana de Barcelona\nEls programes d'actuació urbanística municipal són l'expressió de les polítiques municipals de sòl i habitatge, així com de sòl per a usos industrials i activitats productives.\nDeterminen quina iniciativa pública o privada és preferent per promoure el planejament derivat.\nPoden delimitar el sòl urbanitzable no delimitat i modificar els sectors delimitats prèviament, fins i tot per atribuir-los la condició de sòl urbanitzable no delimitat. En tots aquests casos han de contenir les determinacions pròpies dels plans d'ordenació urbanística municipal i la documentació pertinent.\nPoden acordar operacions de millora urbana i actuacions sotmeses a un pla especial urbanístic i també poden delimitar polígons d'actuació urbanística no definits.\nPoden concretar i distribuir les reserves de sòl per a habitatge de protecció pública determinades pel Pla d'ordenació urbanística metropolità.\nHan d'establir terminis per executar les obres d'urbanització i poden fixar terminis per edificar els solars; delimitar àrees per exercir els drets de tanteig i retracte i per aplicar programes de rehabilitació d'edificis; definir sectors d'urbanització prioritària; incloure les reserves de terrenys per constituir o ampliar els patrimonis públics de sòl i habitatge, i establir les mesures pertinents per a la culminació urbanística adequada de les urbanitzacions existents.\nL'aprovació inicial i l'aprovació provisional dels programes d'actuació urbanística municipals corresponen als ajuntaments, mentre que l'aprovació dels programes d'actuació urbanística plurimunicipals correspon a l'Àrea Metropolitana de Barcelona. En tots els casos, l'aprovació definitiva correspon a la Comissió d'Urbanisme de l'Àrea Metropolitana de Barcelona.


En els dies que ens toca viure, tot ha agafat un aire de poca durada per les notícies que els mitjans no es cansen de repetir. Les noves que el Gobierno d’allà i el Govern d’aquí van donant a conèixer. I com la cosa del Covid-l9, no es per a riure, nosaltres cada dia obeïm més. I per un altre costat, remenant el cap dubtem si és veritat que saben on anem, el cert es que el virus aquest s’ha convertit en un mal son.\nCertamen tots els que viuen del vendre, sigui productes o serveis i que han de pagar proveïdors, impostos, i tot aquest etcètera que la comoditat ens ha imposat i ens hem imposat ho està passant molt malament. Aquest miserable “bitxo” cada dia s’assembla més a una plaga més pròpia de l’edat mitjana i quasi estic convençut que la vacuna tan esperada no serà la solució total i definitiva. No cal que us diga que jo desitjo que ho sigui pel bé de tots.\nCaldria dir que tot comporta un augment de despesa per les famílies, en uns moments en que els diners no estan gaire sobrats. Ho sigui que plou damunt de mullat. Les teles funcionen a tot drap, i tot aquest món que es mou amb electricitat no cal dir-ho. El temps ens dirà, sense cap dubte, si n’hem tret algun ensenyament. Però avui sols ens resta de fer la tàctica del caragol; entelar-nos i fer un “furancó” prou fons amb els estalvis que es puguin arreplegar per a que costi trobar-nos en els moments que de segur vindran.\nFa molts anys llegint al Lorenz em vaig convèncer que la rutina no tenia que ser avorrida, ni pesada, ni lenta. Ans al contrari. En temps incerts i amb un munt de problemes, aquesta rutina tan diària ens donarà prou capacitat per endevinar, potser mirant un arbre, un riu o qualsevol cosa la possible solució del problema, doncs la solució està dins el mateix problema la majoria de vegades. Perquè el cervell funciona per milers de circuits que la creació ens ha donat.\nEls que tenim l’avantatge del funcionari de l’administració (sigui la que sigui) sense oficina que ens esperi per fer funcionar algun paperot, d’aquesta esperança en surt el nom, tenim tot el dia de tots els dies, per aficionar-nos a la lectura. Confesso que jo la tinc, i sense mentir, de fa molts anys, i cada dia i cada cop em porta il·lusions noves, amb pensaments ben distrets, coneixements ignorats i cada dia també l’empreyament d’haver de marxar, quan Déu vulgui, sense haver pogut llegir més. Un parell o tres d’hores de nit entrant ho faig, i quan no puc diria que el meu cos se’n resenteix, sóc un autèntic i fidel addicte.\nFer un cafè llegint premsa assenyada que doni la notícia sense voler-la valorar ni empalmar a la teva vida, és com el naixement del teu vici. I sense cap dubte podràs aprendre a ser objectiu. I no cauràs en la ignorància que molta gent està empenyent per a que i siguis.\nFalta pocs dies per que estiguem a Nadal, per tots Festes ben senyalades que aquest any no podran seguir la rutina, o les costums d’altres anys. Tan diferents que jo al llarg dels anys que us escric mai crec n’he fet referència, eren tan normals, aquesta vegada us prego que accepteu el meu desig d’una bona Felicitació i una bona Salut. Per Tots.\nVacunes i eleccions\nLa vacuna ja ha arribat. L’empresa belga que fabrica la vacuna que el govern d’Espanya ha decidit que serà la que ens traurà de la misèria ja ha començat a plantejar problemes de sub\nNadal, Reis i any nou, la majoria sempre ho esperava amb alegria i reconciliació. Les persones eren més flexibles i humanes. Aquest any no serà igual, l’epidèmia és la causa. Molta gent ens ha deixat


La banda sonora d’M80 Radio, un principat independent i literatura vintage | Mercè Ubach\nHi ha un conte de Quim Monzó que causa l’impacte en el lector mitjançant la incongruència entre una veu innocent, un nen, i els esdeveniments dramàtics que relata –no els recordo, però eren greus i escandalosos–. La gràcia rau en el fet que aquest narrador inexpert, als antípodes de l’omniscient, atorga al lector un poder de comprensió de la història narrada superior al seu. Se’n deriva per al receptor un plaer que pot anar des de la commiseració fins a la cruel complaença en la ignorància de qui explica sense entendre.\nLa novel·la que ressenyem, del guionista d’èxit Fabio Bartolomei, busca aquest mateix efecte, però no pas per traslladar uns fets truculents sinó per crear una mena de happy world a la italiana (que tampoc no amaga, però, un succés tràgic, tan necessari per fer avançar tot relat). El mateix títol, We are family, així en l’original italià, remet a l’encomanadissa cançó del grup dance Sister Sledge i és tota una declaració d’intencions: un món millor és possible, la unió fa la força, els diners no donen la felicitat, etc. Res a dir sobre el missatge de l’autor, allà cadascú amb el que pensa, però potser es pot fer alguna objecció a la manera de traslladar-lo, com miraré d’argumentar.\nNo del tot a recer de les inclemències polítiques i econòmiques de la Itàlia dels anys setanta, vuitanta i noranta, una casa primer somiada, després trobada i aviat declarada principat independent (compte, uns quants anys abans de la impagable “República Independent de Casa Teva”!) és l’escenari de les aventures i desventures de la família Santamaria, narrades pel seu membre més jove, l’Al, un infant prodigi que decideix posar el seu talent no tant al servei dels diners, que també, com de l’ambició de salvar el món, tasca que comença per la recerca de la felicitat familiar. Amb les seves pròpies paraules: “No es pot fer feliç tot el gènere humà de cop. La batalla per salvar el món s’ha de combatre casa per casa”. I a la casa dels Santamaria hi ha molta feina a fer: la mare és una mestressa de casa que quan es deprimeix esnifa esmalt d’ungles, el pare arriba a final de mes gràcies a la pensió de l’àvia, que no durarà per sempre; la germana gran, la Vittoria, de petita és una assassina d’animals domèstics i de gran una veritable “fresca” amb els nois…\nEl llibre, dividit en tres parts, corresponents a la infància, la joventut i l’edat adulta, cobreix un arc temporal dilatat, i aquí ve el primer problema, perquè tots els equívocs, les trapelleries, les anècdotes que a la primera part tenen gràcia, a la segona la perden i a la tercera cansen. A través de la veu del nen, ens assabentem que “la metgessa tranquil·la” a la qual el porten és una psicòloga que mira d’assimilar-lo a la normalitat, que el joc del “toc de queda” i els sopars amb espelmes en realitat obeeix als greus problemes econòmics de la família, etc. En aquesta primera part no és tan important el que s’explica com el gaudi que el lector obté suplint els buits d’informació del nen.\nAra bé, ¿com sostenir aquest punt de vista, aquest truc tan hàbilment usat en el conte de Monzó, quan el protagonista creix? Aquí és on em sembla que l’autor perd el control del seu recurs: el pas del temps (som en una novel·la, no en un conte) l’obliga a causar al narrador un traumatisme cranial que li deixa la superdotació intel·lectual intacta però li congela els trets infantils de per vida. I si al principi no havíem tingut cap problema a suspendre la credibilitat per empassar-nos un relat a estones deliciós, aquí ens costa més. Aquest segon Al, el tarat, ja no inspira la tendresa ni la gràcia del nen, esdevé un personatge buffo, amb una comicitat forçada… Penseu, per exemple, que aquest nen atrapat en un cos d’home quan està al llit amb una noia li bufa aire a la boca en comptes de fer-li petons. És a dir, jo no demano necessàriament que un llibre em faci riure, però sí que em faci riure el llibre que sembla proposar-s’ho.\nD’altra banda, el llibre no resol bé algunes de les situacions de comèdia. Per exemple, l’Al és piròman, sense que entenguem ben bé quina funció narrativa té aquest particular en la història, si no és el pas del nen piròman a l’adult bomber voluntari. Sempre la moralitat, com si el llibre volgués ser prescrit per a l’educació secundària…\nNi tampoc resol, més greu encara, el nus argumental que explica la llarga absència dels pares de la segona meitat del llibre, i això era important perquè tret d’aquest nucli dur l’argument és una successió de batalletes sense clímax. No queda clar si és o no voluntat de l’autor que el lector endevini el desenllaç tan abans que se li expliqui. Una llàstima, perquè és una lectura agradable i salpebrada d’enginy.\nAngle Editorial Fabio Bartolomei Som una família


Junqueras s’obre a avançar el referèndum | Catalunya | EL PAÍS Catalunya\nEl vicepresident diu que la data vindrà determinada per "les decisions contra les institucions catalanes"\nBarcelona 9 DES 2016 - 13:26\tCET\nEl vicepresident de la Generalitat, Oriol Junqueras. Javier López EFE\nEl vicepresident de la Generalitat, Oriol Junqueras, ha obert avui la porta a accelerar la convocatòria d'un referèndum sobre la independència si el Govern de Mariano Rajoy "precipita decisions en contra de les institucions de Catalunya". Junqueras ha restat crèdit a "l'operació diàleg" de l'Estat, que de moment "consisteix a accelerar el processament de la presidenta del Parlament", Carme Forcadell, i a "votar un suplicatori contra un diputat electe", concretament el portaveu del PDECat al Congrés, Francesc Homs.\nD'altra banda, Junqueras també ha retret a Santamaría que justament hagi començat dialogant amb els partits que van obtenir pitjors resultats a les generals, en referència a les trobades bilaterals que va mantenir en la seva darrera visita a Barcelona. "De moment no notem gaires canvis en les decisions que pren el Govern espanyol", ha constatat Junqueras, que no té "gaires esperances" que les coses canviïn perquè des del Govern central o "diuen que no" a les reivindicacions catalanes o "diuen que potser sí, però sempre acaba sent que no".\nSobre la data exacta del referèndum que el Govern preveu convocar com a molt tard el setembre del 2017, Junqueras, en declaracions a Catalunya Ràdio, ha comentat que se celebrarà en el "moment en què les circumstàncies ho permetin i aboquin a fer-lo". La data concreta, ha dit, vindrà "en part condicionada per possibles decisions que prengui el Govern espanyol", perquè si "precipita decisions en contra de les institucions de Catalunya, d'alguna manera caldrà respondre".\nEl referèndum, ha assenyalat el vicepresident, també està estretament relacionat amb la llei de transitorietat jurídica, una de les lleis de desconnexió que preparen Junts pel Sí i la CUP al Parlament per dotar Catalunya d'un marc jurídic alternatiu a l'espanyol. Segons Junqueras, "és bo que hi hagi una certa proximitat en el temps" entre l'aprovació de la llei de transitorietat jurídica i el referèndum, que haurà de servir per ratificar o no l'entrada en vigor d'aquest nou marc legal català.\nSobre la cimera per parlar dels preparatius d'aquest referèndum, convocada pel president de la Generalitat, Carles Puigdemont, per al proper 23 de desembre al Parlament, Junqueras ha explicat que servirà per "posar en relleu que al país hi ha una majoria molt àmplia en favor del referèndum" i per donar la "màxima cobertura política i social" a l'organització de la consulta. Per Junqueras, la celebració d'aquesta cimera "no enterboleix" el diàleg que la Generalitat pugui mantenir amb el Govern espanyol.\nJunqueras ha evitat pronunciar-se sobre possibles propostes que l'Estat pugui posar sobre la taula: "Si el Govern espanyol vol fer ofertes per intentar convèncer una part de la societat catalana que no cal que voti a favor de la independència perquè ells ja estan fent tota mena de gestos perquè tots estiguin molt contents, és molt legítim". "Entre el que diuen i el que fan normalment hi ha distàncies siderals", ha afegit.


Independence One, el vaixell estelat. - totSuma\nIndependence One, el vaixell estelat.\nUn projecte de eipeus\nL'Independence One és un veler de lloguer que va ser denunciat per la Guàrdia Civil per tenir una estelada hissada, quan estava atracat al pantalà Cambrils Porta del Mar, el dia 21 de juliol. Obligats a retirar les banderes, els propietaris del vaixell han decidit convertir tot el vaixell en una gran estelada, i esdevenir així un símbol de l'afany de llibertat del nostre poble, encara que no se li permeti dur cap bandera estelada.\nEl projecte total es dividirà en dos projectes parcials, independents, a totSuma.\nEl primer projecte, el que ara engegarem, consistirà en convertir els dos laterals del casc del vaixell en estelades d'uns 12m. mitjançant vinil, i convertir també les dues superfícies de la vela major, d'uns 50m2. per banda, en immenses estelades, mitjançant Dacron, un material molt car per enganxar a la vela.\nA una segona fase, es convertiria també la vela gènova en dues grans estelades, una per banda, i s'afegiria també una estelada amb roba, damunt del tendal, anomenat "bimini", que proporciona ombra als qui s'hi refugien, i que seria ben visible, des de dalt. Però això serà un projecte posterior de TotSuma.\nUna de les raons per plantejar-ho en dues etapes és intentar aconseguir tenir la primera part feta abans de la Diada d'enguany, amb l'objectiu d'arribar a Barcelona el dia 11 de setembre des de Cambrils, sortint el dia 10, fent-se el màxim possible de visible, navegant prop de la costa i aturant-se a diversos ports, tant en el viatge d'anada com en el de tornada.\nSempre que el vaixell navegui, i fins i tot estant a port, sempre serà el vaixell estelat i reivindicarà la Independència de Catalunya.\nLa Guàrdia Civil denuncia un veler de Cambrils per lluir l'estelada al pal major de l'embarcació\nLa Guàrdia Civil visita l’Independence One\nLa Guàrdia Civil multa amb 3.000€ un veler de Cambrils per portar l'estelada\nLa Guardia Civil multa a un patró al port de Cambrils per portar l'estelada al iot\nDe naixement, políticament incorrecte i socialment conflictiu. Hipercrític amb la incoherència i l'estupidesa i una realitat social molt poc satisfactòria per la immensa majoria de la gent. Sempre lluitant per canviar-la, amb uns resultats més aviat pobres, com es pot comprovar fàcilment. Però seguirem intentant-ho ... cosa de gens, segurament.\nUna participació a sorteig de 8 places per navegar en el vaixell durant 3h en data a determinar.\nUna participació doble a sorteig de 8 places per navegar en el vaixell durant 3h, en data a determinar i un descompte d'un 10% sobre la tarifa de totes les activitats que s'organitzen al pantalà Cambrils Porta del Mar (motos aquàtiques, fly-board, cursos titulacions nàutiques, pràctiques navegació a vela i motor, ... ) durant tot aquest any.\nUna plaça per navegar en el vaixell durant 3h en data a convenir, entre la Diada d'enguany i la de 2015.\nPlaça per navegar en el vaixell durant tot un dia o dues places per navegar en el vaixell durant 3h., en data a convenir, entre la Diada d'enguany i la de 2015.\nNavegar en el vaixell, durant 3h., fins a un màxim de 8 persones, en data a convenir, entre la Diada d'enguany i la de 2015.\nNavegar en el vaixell, tot el dia, fins a un màxim de 8 persones, en data a convenir, entre la Diada d'enguany i la de 2015.\nDues places per fer el viatge des de Cambrils a Barcelona, amb parada a diversos ports, per arribar-hi el dia 11 de setembre de 2014, realitzant actes propagandístics a favor de la Independència i de poder votar el 9 de novembre. En el cas de no realitzar-se aquest viatge, es podria navegar en el vaixell durant dos dies, a convenir, fins un màxim de 8 persones, entre la Diada d'enguany i la de 2015.\nAbocats a complir amb la planificació!!!\nGràcies a tots altre cop per haver-ho fet possible. Tothom col·labora al màxim per arribar a temps per la Diada. El vaixell és a la Torre (Torredembarra) fora de l'aigua ...